Dodik: Dobra odluka Srpske liste - Politika - Dnevni list Danas\nPočetna » Politika » Dodik: Dobra odluka Srpske liste\nDodik: Dobra odluka Srpske liste\nOdluka Srpske liste da napusti privremene institucije u Prištini je dobra, ocenio je predsednik Republike Srpske Milorad Dodik koji smatra da je Kosovo uz Bosnu i Hercegovinu dokaz propalih pokušaja zapada.\n1Piše: FoNet 28. marta 2018. 11.51\nFoto: EPA/VLADIMIR STOJKOVIC\nDodik je za Radioteleviziju Republike Srbije rekao da je, gledajući scene iz Kosovske Mitrovice, osetio ogorčenje.\nOn smatra da je cilj hapšenja Marka Đurića zastrašivanje Srba i pokušaj njihovog poniženja, ali i poniženja Srbije.\nNajnovije scene nasilja na Kosmetu rezultat su još jednog nerešenog pitanja koje je ostalo iza jedne od, kako je naveo Dodik, „ujdurmi“ međunarodne zajednice na Balkanu.\nZapadne sile su, smatra Dodik, zloupotrebile poverenje koje su im Srbi dali i tako bitno ugrozile pregovarački proces.\nDodik je ponovio da neće dozvoliti održavanje vojne vježbe na Manjači na kojoj bi se koristili avioni NATO koji nose osiromašeni uranijum.\nOn tvrdi da ne postoji poverenje za tako nešto, ali i da ima dokaz da je izvršena kontrola aerodroma u Laktašima, sa koga bi poletali avioni, uprkos ranijem demantiju informacija o potencijalnoj vježbi.\nOd predsednika Srbije je, kaže Dodik, tražio da se tokom finalnih razgovora o pitanju Kosova pomene pitanje Republike Srpske koja, kako navodi, nije zadovoljna svojim položajem unutar BiH, prenosi RTRS.\nMilorad Dodik, Srpska listaBanja Luka\nDodik: Odluka Ustavnog suda BiH flagrantni „državni udar“\nDodik: Prošlo je vreme međunarodnog intervencionizma\n28. marta 2018. u 13.03\nJel ovaj čovek Dijamant margarin ili mirođija ?


SVE SUROVIJA KONKURENCIJA: Rat mobilnih - Nira Press\nPočetna » SVE SUROVIJA KONKURENCIJA: Rat mobilnih\nSVE SUROVIJA KONKURENCIJA: Rat mobilnih\nNova serija loših vesti iz Nokije, Majkrosoft sprema sopstvene aparate, Samsung gazi nezaustavljivo, RIM na nizbrdici, dok Epl ostaje najprofitabilniji…\nDok na tržište stalno pristižu nove elektronske igračke koje su sve svestranije – mobilni telefoni danas mogu sve što su donedavno postizali samo moćni stoni računari – iza scene se vodi surovi rat njihovih proizvođača, u kojem pridošlice ruše nekadašnje lidere, tehnološka trka postaje sve brža, a kolo poslovne sreće stalno se preokreće.\nGlavna priča je, međutim, nevesela i tiče se Nokije, dojučerašnjeg tehnološkog barjaktara Evrope, kompanije koja je danas samo bleda senka onoga što je bila do pre samo nekoliko godina.\nKrajem juna Nokija je zatvorila poslednju veliku fabriku mobilnih telefona u Evropi, onu u gradu Salo na zapadu Finske. Bez posla je ostalo 850 ljudi, povrh 1.000 otpuštenih ranije, dok će do kraja iduće godine broj zaposlenih biti smanjen za ukupno 10.000.\nU Salu (55.000 stanovnika) proizvedeni su prvi “nokija” telefoni i kompanija je dugo bila najveći poslodavac u regionu. Koliki je udar zatvaranje pomenute fabrike, vidi se po objavi da će gradska kasa ostati bez 90 odsto svojih poreskih prihoda.\nU ORGANIZACIJI SRPSKE ASOCIJACIJE MENADŽERA: Tradicionalni junski susret\nPredsednik SAM-a Bojan Radun ukazao je na doprinos te asocijacije na uspostavljanju veza u regionu i dogovora o zajedničkom nastupu na\nZa ovaj gradić svi kažu da je raj na Zemlji, ako raja uopšte ima. Kada je američka vlada 1821. preuzela Ki\nKada pogledate istoriju biznisa prethodnih godina, kompanije koje su uspešne postale su to prevazilazeći krizne periode, uzdižući se i postajući još


Udruženje finansijskih direktora Srbije Udruženje finansijskih direktora Srbije - 2 years ago\nCFO konferencija okuplja finansijske direktore iz Srbije, regiona i sveta i bavi se ključnim temama i novim trendovima u finansijskom sektoru. Već sedam godina CFO konferencija se održava u Srbiji, a svojom reputacijom koja se ogleda kroz aktuelnu tematiku i renomirane učesnike iz finansijskog sektora pozicionirala se kao izuzetno važan skup.\nPod sloganom „Spremite se za predstojeće finansijske izazove“ 7. CFO regionalna konferencija se organizuje pod pokroviteljstvom Ministarstva finansija Republike Srbije. Konferenciju organizuje TGI Group International u saradnji sa Udruženjem finansijskih direktora Srbije. Skup predstavlja izvanrednu priliku da se finansijski rukovodioci iz uspešnih preduzeća iz zemlje i regiona sretnu, povežu i međusobno razmene iskustvo i znanje. Konferenciju je podržala kompanija TPA Porezi i računovodstvo, a programski partner konferencije je kompanija Deloitte.\n- Makroekonomski izgledi - tendencije i prognoze\n- Predvidite budućnost i ubrzajte uspeh\n- Uloga CFO-a u digitalnoj transformaciji / Partnerstvo sa CIO-om\n- Saveti za lidere pod pritiskom i stresom\n- Izazovi uspešnog investiranja\n- Međunarodne korporacije i porezi: Stvarni slučajevi koji su ocenjeni kao slučajevi izbegavanja poreza i njihov uticaj na razvoj poreskog zakonodavstva\n- Biznis dizajn – finansije u vremenu poslovne transformacije\n- Koje su poslovne alternative posle CFO funkcije?\n- Šta se krije iza hajpa, koliko zaista vrede kriptovalute?\nKonferencija će se održati u Aranđelovcu, u hotelu Izvor 10. i 11. maja, 2018. godine.\nGospodin Simeon G. Tsomokos SA iz Grčke osnovao je afilijaciju u Beogradu, TGI Group International 2000. godine, koji pruža usluge korporativnih komunikacija na srpskom tržištu. U bliskoj saradnji sa matičnom atinskom kompanijom, TGI Group International nudi domaćim i međunarodnim klijentima kvalitetne usluge u oblasti komunikacija, radi lakšeg ostvarenja njihovih poslovnih ciljeva. TGI Group International je postao važan poslovni partner kako za međunarodne kompanije koje žele da uspostave ili konsoliduju svoje prisustvo u Srbiji tako i za lokalne kompanije koje žele da se prošire i postanu konkurentne na regionalnom i međunarodnom tržištu.\nUdruženje finansijskih direktora Srbije (UFDS) je poslovna asocijacija, osnovana 2014. godine u Beogradu, koja je posvećena profesionalnom razvoju finansijskih direktora i jačanju njihovog delovanja na teritoriji Srbije i regiona. Povećanje performansi pojedinaca, njihovo međusobno povezivanje i jačanje uloge Udruženja u privredi i institucijama od značaja, glavni su ciljevi ovog Udruženja. Članovi UFDS-a upravljaju finansijama u kompanijama koje ostvaruju 4,7 milijardi evra prihoda i zapošljavaju 42.000 ljudi. Udruženje su osnovali profesionalci koji uspešno rukovode finansijskim departmanima vodećih srpskih, ali i internacionalnih kompanija.\nZa više informacija možete pogledati na http://www.ufds.rs/.\nSedma regionalna konferencija finansijskih direktora


25. novembra obilježava se jedan od najvažnijih događaja koji su obilježili historijski put Bosne i Hercegovine, put borbe protiv fašizma i svih njenih neprijatelja koji su željeli stati na put demokratskom razvoju naše domovine.\nZasjedanjem ZAVNOBiH-a utvrđene su granice naše domovine, koje su očuvane i u toku agresije na našu državu 1992.-1995. godine. Ovaj vrlo značajan historijski datum sve nas obavezuje da dajemo puni doprinos u daljoj izgradnji svoje lokalne zajednice i jačanju naše Bosne i Hercegovine.\nSvim Bosancima i Hercegovcima, a posebno svojim sugrađanima, demobilisanim borcima, antifašistima, patriotama, članovima porodica poginulih boraca i šehida, svima onima koji prema BiH gaje iskrena osjećanja, upućujem iskrene čestitke.\nSretan vam 25. novembar – Dan državnosti BiH.


Sportski savez Beograda – Page 256\nVESLANJE U sredu, 2. maja 2018, na Regatnoj stazi na Savskom jezeru biće održana dva takmičenja iz kalendara Veslačkog saveza Srbije. Prvenstvo Srbije u malim čamcima i Prva regata Kupa Srbije – Otvoreno prvenstvo Beograda, koji su bili planirani za prethodni vikend, zbog loših vremenskih uslova\nVESLANJE U sredu, 30. aprila 2018, centar zbivanja srpskog veslačkog sporta se na kratko sa Ade Ciganlije preselio u centar Beograda. U Svečanoj sali Skupštine Grada Beograda Veslački savez Srbije (VSS) je, uz saradnju sa Gradom Beogradom, organizovao prigodnu Svečanost kojoj je prisustvovao veliki broj visokih\nVICEŠAMPIONSKA TITULA ZA TOMIĆA I SUDIMČEVU NA TURNIRU SVETSKOG JUNIORSKOG KUPA\nBADMINTON Srpski juniori polako ali sigurno postaju hit na svetskoj sceni. Na još jednom turniru Svetskog juniorskog kupa naši reprezentativci stigli su do postolja. Mihajlo Tomić i Marija Sudimac na Valamar Junior Open 2018, koji je od 26. do 29. aprila 2018. u Dubrovniku okupio gotovo\nHOKEJ NA LEDU Hokejaška reprezentacija Srbije osvojila je večeras bronzanu medalju na Svetskom prvenstvu Druge divizije A grupe u holandskom Tilburgu. Srbija je u poslednjem kolu pobedila Island sa ubedljivih 5:2 (1:1, 2:0, 2:1) i tako overila treće mesto. Za Srbiju je ovo bio treći trijumf\nPrevious 1 … 255 256 257 … 353 Next


Rezervni Ford dijelovi za prodaju kabine i unutrašnjost, transportna vozila - Mascus Hrvatska\nVi ste ovdje: Mascus Hrvatska > Transportna vozila > Rezervni dijelovi > Kabine i unutrašnjost > Ford\nRabljeni Ford kabine i unutrašnjost na prodaju\nOvdje su rezultati pretrage rabljenih Ford kabine i unutrašnjost strojeva koji su za prodaju. Ford kabine i unutrašnjost oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Ford kabine i unutrašnjost na Znamka dijelu.\nOvde je kompletna lista polovnih Ford kabine i unutrašnjost za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ford kabine i unutrašnjost koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ford kabine i unutrašnjost koje Vas interesuju.


Volvo i Geely spajaju proizvodnju motora sa unutrašnjim sagorijevanjem - BIGportal.ba\n13 Oktobra, 2019 8 Novembra, 2019 020\nVolvo Cars i njegova roditeljska kompanija Geely najavili su spajanje proizvodnje motora sa unutrašnjim sagorijevanjem u samostalan biznis.\nOve dve kompanije načiniće ovaj potez kako bi osnovale novog globalnog dobavljača koji će razvijati narednu generaciju motora sa unutrašnjim sagorevanjem i hibridnih pogona.\nTako će se Volvo fokusirati na razvoj svog električnog ranga premium automobila. Očekuje se da će do 2025. oko polovina prodatih automobila ovog brenda biti električni, a druga polovina hibridni automobili.\nNovoosnovana kompanija snabdevaće motorima Geely Auto, Proton, Lotus, LEVC i Lynk & Co, a zapošljavaće oko tri hiljade ljudi iz Volvo Cars i oko pet hiljada ljudi iz Geely-ja, uključujući odeljenja za motore, istraživanje i razvoj, proizvodnju, IT i finansije.\nRadonjić o pozivu Čovića, Megi, Partizanu i Voldenu\n“Đoković igra fantastično, cilj je osvajanje Rolan Garosa”\nNorveška će sprovesti “surove” testove; naučnici protiv: Reakcije – pogubne\nUrnebesan skok žene u more nasmijao mnoge!\nOtvorena Hemijsko-toksikološka laboratorija


Odabrani mladi pijanisti koji će pohađati Franc List Fest : Nadlanu.com\nObjavljeno 8. jul 2021. / 16:38:22\nU čast slavnog mađarskog pijaniste i kompozitora Franca Lista (Franz Liszt) ove godine u Kastelu Ečka na čijem otvaranju je, po legedni, mladi kompozitor svirao, organizujemo Franc List Festival – festival mladih talenata u klasičnoj muzici.\nMentorskog programau okviru kojeg mladi talenti imaju priliku da rade sa jednom od naših najpoznatijih pijanistkinja Ritom Kinkom kao mentorom i brojnim drugim predavačima koji će održati radionice o javnom nastupu, tehnikama snimanja klavira, korepeticiji i kamernom muziciranju, interpretaciji i odnosu sa medijima i na mnoge druge teme.\nRevijelnog programa– polaznici poslednjeg dana muzičkog festvala imaju revijalni koncert sa Ritom Kinkom i Zrenjaninskim kamernim orkestrom.\nSa velikim zadovoljstvom vas obaveštavamo da je tročlana komisija u sastavu: Rita Kinka, pijanistkinja; Roman Bugar, direktor Vojvođanskog simfonijskog orkestra, čelnik Zrenjaninske filharmonije i koorganizator Franc List festivala i Robert Čoban, predsednik Color Press Group i koorganizator Franc List festivala odabarala mlade pijaniste koji će pohađati ovogodišnji muzički kamp Franc List Festivala.\nOdabrani kandidati za pohađanje Franc List Festa su :\nSoma Balazs Piri\nZahvaljujemo se svim mladim pijanistima koji su aplicirali za pohađanje muzičkog kampa.


RTCG - Radio Televizija Crne Gore - Nacionalni javni servis :: Politika :: Bez izmjena Ustava nema ni izbornih zakona\nDF REAGUJE 15. 09. 2019. 14:34 >> 14:49 18\nBez izmjena Ustava nema ni izbornih zakona\nIzmjene i dopune Ustava su jedno od najvažnijih pitanja za budućnost Crne Gore, bez čijeg rješavanja nema ni izbornih zakona ni pravičnih izbora, poručili su iz Demokratskog fronta (DF).\nPoslanik Demokratske partije socijalista Miodrag Vuković ranije je kazao da je najavljena inicijativa DF-a za izmjene i dopune Ustava legitimna, ali je, kako je naveo, sporna sadržina zahtjeva i to što DF predlaže ono što je voljom građana poraženo na referendumu.\nU reagovanju poslanika DF-a Jovana Vučurovića navodi se da se tom problemu ne smije pristupati pričom o poraženima i pobjednicima.\n„Jer su to u Crnoj Gori relativne kategorije, i mnogo toga se na ovim prostorima mijenjalo u vrlo kratkom vremenskom periodu, što bi posebno trebalo da zna Vuković kao iskusan političar“, dodao je Vučurović.\nPrema njegovim riječima, danas i oni koji su glasali Ustav smatraju da je on diskriminatorski, da direktno ugrožava položaj Srba i otvara vrata za njihovu potpunu asimilaciju, protiv čega će se, kako je naveo, DF snažno boriti.\n„Niko se danas ne može pretvarati da je stanje u Crnoj Gori redovno, jer onaj ko ne želi da vidi da je srpski narod ugrožen otvoreno podržava sukobe i podjele“, istakao je Vučurović.\nKako je kazao, DF traži izmjene i dopune Ustava zato što su Srbi diskriminisani, zato što nemaju prava kao ostale nacionalne zajednice, zato što se Crna Gora formira kao antisrpska država, zato što Srbi ne mogu da se zaposle, što pokazuje i njihova procentualna zastupljenost u državnoj upravi.\n„Zato što srpski jezik, kojim govori najveći procenat građana Crne Gore, nije službeni, zato što se progoni Srpska pravoslavna crkva, zato što je trobojka, koja je bila ponos Crne Gore, izbačena uz upotrebe i sada već na putu da bude zabranjena, zato što se vrši tortura nad liderima srpskog naroda“, dodao je Vučurović.\nOn je kazao da za sve što pričaju iz DF-a postoje neoborivi dokazi, „a ima još mnogo primjera ne izolovane, nego sistematske državne torture nad srpski narodom“.\nPrema riječima Vučurovića, priča o građanskoj državi u ovakvoj situaciji je čista prevara, jer ne može država biti građanska ako je bilo koji narod u njoj neravnopravan i ugrožen.\n„Što je najopasnije, ovdje se od vlasti i dijela opozicije pod firmom građanskog forsira antisrpsko, Srbi se posmatraju kao remetilački faktor, kao neko koga je poželjno ugrožavati i diskriminisati“, tvrdi Vučurović.\nDF će se, kako je naveo, boriti da se ta situacija promijeni, jer su Srbi kroz istoriju stvarali Crnu Goru.\nVučurović je istakao da u Crnoj Gori svi narodi moraju imati jednaka prava, i dodao da u DF-u ne vide zašto je nekome problem da se dođe do toga.\n„Primjećujemo da se danas na političkoj sceni pokušava proturiti i takozvani „ustavni patriotizam“, što je opasna prevara čiji je krajnji cilj takođe diskriminacija srpskog naroda“, kazao je Vučurović.\nOn je ponovio da će DF preko Ustavnog odbora pokrenuti izmjene i dopune ustava.\n„I očekujemo da ih podrže svi oni koji smatraju da Crna Gora treba da ide u pravcu prevazilaženja podjela“, dodao je Vučurović.


U kovid bolnici Požarevac trenutno smešteno 209 pacijenata sa simptomima korona virusa - Hit Radio Pozarevac\nU kovid bolnici Požarevac trenutno smešteno 209 pacijenata sa simptomima korona virusa\nU kovid bolnici Požarevac trenutno je smešteno 209 pacijenata sa simptomima koronavirusa, što je praktično naš maksimum za normalno funkcionisanje i pružanje adekvatnog lečenja od strane zdravstvenih radnika, navodi se u saopštenju Opšte bolnice Požarevac.\nKako se navodi, u poslednja 24 sata imali su prijem 16 novih pacijenata, od kojih deset iz Braničevskog okruga, što ukazuje na povećano širenje zaraze među lokalnim stanovništvom, zbog čega se apeluje na savesno ponašanje svih građana i primenu svih mera zaštite, prevashodno smanjenje kontakata i nošenje maski.\nOd ukupnog broja hospitalizovanih, oko polovina njih je pozitivna na kovid 19, a jedan broj rezultata se očekuje. Trenutno su četiri pacijenta na respiratorima sa tendencijom povećanja tog broja, jer često dolazi do pogoršanja kliničke slike.\nUkupan broj respiratora u kovid bolnici je 9. U prethodnoj noći preminuo je jedan pacijent, 1956.godište, koji je bio na respiratoru. On nije sa područja Braničevskog okruga.\nKada je reč o zdravstvenim radnicima, trenutno je hospitalizovana jedna medicinska sestra kod koje infekcija još nije potvrđena,rezultat testa se čeka.\nDve medicinske sestre su kovid pozitivne sa lakšim simptomima i nalaze se na kućnom lečenju. Još dva zdravstvena radnika nalaze se u kućnoj izolaciji zbog kontakata sa zaraženima,a dvoje zaposlenih koji su izlečeni od kovida 19 uskoro se vraćaju na posao.\nSvi radnici kod kojih je infekcija potvrđena ili se sumnja da su inficirani, u dobrom su stanju.\nU „zelenoj zoni“ van kovid bolnice trenutno je hospitalizovano 109 pacijenata i reč je mahom o težim slučajevima, onkološkim, neurološkim, hirurškim pacijentima...


Sud vratio tužilaštvu optužnicu za ubistvo Ćuruvije\n24-07-2014 16:59 Društvo\nBEOGRAD - Specijalni sud u Beogradu vratio je na dopunu istrage optužnicu protiv četvorice bivših pripadnika Državne bezbednosti, okrivljenih za ubistvo novinara i vlasnika "Dnevnog telegrafa" Slavka Ćuruvije, saopštio je danas taj sud.\nSud vratio tužilaštvu optužnicu za ubistvo Ćuruvije (Foto: freekiev.com)\nKako je navedeno u saopštenju krivično vanpretresno veće naložilo je Tužilaštvu za organizovani kriminal da u roku od tri dana donese naredbu o dopuni istrage radi boljeg razjašnjenja stvari u tom predmetu, da bi se ispitala osnovanost navedene optužnice i da bi se prikupili određeni dokazi. Krivično vanpretresno veće Posebnog odeljenja Višeg suda u Beogradu smatra da je u konkretnom slučaju potrebno u dopuni istrage ispitati određene svedoke, izvršiti sudsko-medicinska veštačenja, kao i dopunsko balističko veštačenje, navodeno je u saopštenju. Potrebno je i preduzeti ostale neophodne procesne radnje bliže određene u naredbi, a sve u cilju boljeg razjašnjenja stanja stvari da bi se ispitala osnovanost optužnice i prikupili određeni dokazi, a samim tim i postojanje opravdane sumnje da su okrivljeni učinili krivična dela koja im se stavljaju na teret.\nPročitajte:Saslušan Mihajlović o ubistvu Ćuruvije, njegov iskaz – tajna!Vojni špijun pomogao ubici Ćuruvije?\nRanije danas branilac dvojice optuženih, advokat Zora Dobričanin Nikodinović izjavila je Tanjugu da je sud usvojio prigovore koje su branioci istakli u odgovoru na optužnicu, podignutu početkom juna ove godine. Dobričanin Nikodinović je navela da je i Apelacioni sud usvojio žalbu odbrane na rešenje kojim je njenim klijentima Milanu Radonjiću i Ratku Romiću produžen pritvor i naložio Specijalnom sudu da ponovi razmotri razloge za produženje pritvora. Tužilaštvo za organizovani kriminal podiglo je 6. juna optužnicu protiv četvorice bivših pripadnika Državne bezbednosti zbog sumnje da su "iz niskih pobuda" ubili novinara i vlasnika lista "Dnevni telegraf" Slavka Ćuruvije 11. aprila 1999. godine. Optuženi su tadašnji načelnik Resora DB Radomir Marković, načelnik beogradskg centra DB-a Milan Radonjić, glavni obaveštajni inspektor u Drugoj upravi resora Ratko Romić i pripadnik rezervnog sastava tog resora Miroslav Kurak. Oni su optuženi za krivično delo teško ubistvo. Marković se tereti da je to delo izvršio u podstrekavanju, a ostali su optuženi kao saizvršioci. Radonjić i Romić su u pritvoru, Marković je u zatvoru u Požarevcu na izdržavanju kazne zatvora od 40 godina, a Kurak nije dostupan pravosudnim organima i za njim je raspisana međunarodna poternica. Ubistvo je izvršeno u dvorištu ispred ulaza u zgradu, gde su se nalazile prostorije marketing službe Dnevnog telegrafa, u vremenu između 16 i 39 i 16 i 45. Ćuruvija je ubijen na Uskrs, 11. aprila 1999, tokom NATO bombardovanja SR Jugoslavije. Radonjić i Romić su u pritvoru od hapšenja 13. januara, Ključni svedok u ovoj istrazi nakon čijeg iskaza su uhapšeni optuženi 13. januara ove godine je nekadasnsji pripadnik DB, odnosno komadant jedinice za specijalne operacije Milorad Ulemek Legija. Ulemek je na svoju inicijativu, bezuslovno, 8. januara dao iskaz tužilaštvu u kom je detaljno ispričao svoja saznanja o toj likvidaciji. Sa Ćuruvijom je u vreme ubistva tada bila njegova nevenčana supruga, istoričarka Branka Prpa, koja je svedočila u istrazi tokom koje je saslušano više desetina svedoka, a poslednji je svedočio u sredu nekadašnji ministar unutrašnjih poslova Dušan Mihajlović. U vreme ubistva Ćuruvije na vlasti u Srbiji je bila koalicija SPS, JUL i SRS. Radomir Marković je uhapšen u februaru 2001. Osuđen je na maksimalnu zatvorsku kaznu od 40 godina zbog ubistva Ivana Stambolića 25. avgusta 2000. godine i četvorice članova SPO u atentatu na vođu SPO - Vuka Draškovića na Ibarskoj magistrali, 3. oktobra 1999. Radonjiću i Romiću sudi se u Višem sudu u Beogradu i za pomaganje u pokušaju ubistva Draškovića u Budvi 2000. godine. Prvostepeno su bili osuđeni na osam i sedam godina zatvora, ali je ta presuda ukinuta i u toku im je ponovljeno suđenje. Izvor: Tanjug


Traje agonija u Bosni i Hercegovini, bez selektora zbog nacionalnih podela? - Sportske.net\nPeteva podržavaju srspki i hrvatski članovi Izvršnog odbora, a za Barbareza su bošnjački.\n"Situacija je katastrofalna. Aktuelni predsednik Saveza je kriv za propast današnje sednice, jer nije želeo da selektor bude izabran. Begić je telefonski održao sastanak sa bošnjačkim članovima i rekao im da nije u interesu Bošnjaka da Petev bude izabran za selektora", kazao je Zeljković.\n"Ne mogu opet podržati nekoga ko laže i ko će opet posle nekog vremena reći da se ništa nije pitao", rekao je Begić, prenela je Hina.\nDok su ovakvi nacionalisti na funkcijama, bjezati sto dalje od BiH!\nOpet se vraćamo u period Pašalića, Čolakovića i kompanije...


Predsednik Olimpijskog komiteta Srbije, Božidar Maljković, i generalni sekretar Đorđe Višacki, posetili su ove srede naše sportiste u Olimpijskom selu u Pjongčangu.\n- Čast svakog sportiste je da predstavlja svoju državu na Olimpijskim igrama. Želim vam puno sreće i uspeha - rekao je Maljković.\nNevena Ignjatović, Marko Vukićević, Damir Rastić i Marko Stevović zahvalili su se proslavljenom košarkaškom treneru i predsedniku OKS na poseti, lepim željama i savetima pred nastup na najvećoj sportskoj smotri u 2018. godini.\nPodsetimo, Zimske olimpijske igre počinju u petak, 9. dana februara, a trajaće do 25.


[youtube_embed url=“https://www.youtube.com/embed/4w_ichomJa8″ ratio=“16:9″]\nIz Ministarstva poljoprivrede poručuju da su u odnosu na budžet iz 2018. godine sredstva u 2019. godini povećana za 17,4 odsto, odnosno 7,7 milijardi dinara.\nU ovoj godini ona iznose 51,8 milijardi dinara. Od toga, skoro 37 milijardi namenjeno je za podsticaje u poljoprivredi i ruralnom razvoju, uključujući ukupna sredstva za IPARD.\nAgrarni budžet za Vojvodinu bolje raspoređen\nU 2019. biće raspisano sedam konkursa za sredstva iz pretpristupnih fondova EU za ruralni razvoj u Srbiji – takozvani IPARD program.\n“Novac će biti namenjen za nabavku traktora i mehanizacije, kao i za prerađivačke i skladišne kapacitete”, kazao je Nedimović.


Vučić: Voker naneo štetu Srbiji, razmatramo pravne poteze - Politika - Dnevni list Danas\nPočetna » Politika » Vučić: Voker naneo štetu Srbiji, razmatramo pravne poteze\n7Piše: Danas Online 11. maja 2017. 20.33\nFoto: Koca Suljemanovic\nVučić je za RTS izjavio da smatra da ponovno aktiviranje Vokera, ovoga puta sa otvorenim zalaganjem za takozvanu „Veliku Albaniju“, nije najveći razlog za strah, jer ta ideja ne može da bude realizovana.\nPremijer, međutim, ocenjuje da takva neodgovorna izjava može da izazove nestabilnost, što bi moglo da dovede i do tragičnih ishoda.\nMnogo teže posledice po Srbiju Voker je izazvao izveštajem o Račku pre 18 godina, jer je na osnovu toga doneta direktna odluka o agresiji na SRJ, a pre svega na Srbiju, istakao je Vučić. Rezultat te agresije, dodao je, bila je odluka velikog broja zemalja da priznaju nezavisnosti Kosova.\nTo su dve strašne posledice koje su rezulatat rada Vokera, kazao je Vučić.\nOn je ocenio da je Organizacija za evropsku bezbednost i saradnju dovela na Kosovo bivšeg agenta CIA koji je imao jasne planove o stvaranju velikoalbanske države i služio se lažima i falsifikatima da bi se taj politički cilj ostvario. O ulozi Vokera i posledicama njegovog izveštaja, poručuje premijer, biće dosta reči u narednom periodu, a obraćanje ministarke pravde u Ujedinjenim nacijama sledeće nedelje je tek početak.\nVidećemo sve naše pravne mogućnosti da postavimo pitanje legitimiteta i legaliteta odluka koje su donošene po tom pitanju. Neko za to mora da bude kriv i da odgovara, a da li ćemo na to da čekamo godinu ili deset, potpuno je svejedno, kazao je Vučić.\nUveren sam, zaključio je, da će u budućnosti biti prilika da nešto dobijemo zauzvrat što će moći koliko toliko da zaceli naše veoma teške rane koje su nastale na osnovu stravičnih laži.\nAleksandar Vučić, Vilijam Voker\n12. maja 2017. u 00.57\nNe bi me iznenadilo kada bi na nekoj sledećoj konvenciji SNS i AV. Kada bi Voker zamijenio Šredera, a sa govornice se čulo kako su za sve krivi "Tačijevi Srbi". A da premijer Haradinaj ide na razgovore sa Srbijom u Brisel. Dolje Ditatura – Sloboda Narodu… Ideemooooooooooooo………………\n12. maja 2017. u 06.51\nImacemo velikih problema sa Vokerom ako se nesto hitno ne preduzme.\n12. maja 2017. u 07.44\nSasvim je u redu pitanje na koje AV i SNS vlast traze odgovor od medjunarodnih institucija o ulozi Vokera u odluci da NATO bombarduje Srbiju. Po istim standardima, postavlja se i pitanje uloge vlasti SPS i SRS devedesetih godina proslog veka zahtevom da "Svi Srbi zive u jednoj drzavi" i koliko je ta politika nanela stete Srbiji, gradjanima Srbije ali i susednim drzavama. Zaboravili smo mlade ljude koji su u to vreme napustili /zauvek/ Srbiju bezeci od mobilizacije za rat u kome "Srbija nije ucestvovala".\n12. maja 2017. u 08.10\nnemoj da uplasis trampa…\n12. maja 2017. u 08.22\nSrbija bi trebala Vokera da tuži za genocid nad srpskim narodom, zahvaljujući njegovim lažima su hiljade porodica zavijene u crno, a posledice uranijumskih metaka su vidljive i danas, sve je veći broj ljudi sa malignim oboljenjima.\n12. maja 2017. u 08.23\nVoker bi za ovo trebalo da odgovara pred međunarodnim sudom za ratne zločince.\n17. maja 2017. u 03.38\nSamo kad ti, Seselj, Toma i vasi partneri nisunista krivi. A vecina od vas je jos uvek tu i mogla bi odgovarati pred nasim zakonom kada bi ga bilo.


Konferencija povodom obilježavanja 20 godina postojanja Sigurne ženske kuće – Sigurna Ženska Kuća\nKonferencija povodom obilježavanja 20 godina postojanja Sigurne ženske kuće održana je 18. decembra.\nKonferencija i panel diskusija kojom smo obilježili jubilej održana je u Podgorici, hotel Ramada, sa početkom u 10 časova. Cilj konferencije je bio razmjena iskustava između nevladinih organizacija koje pružaju siguran smještaj ženama i djeci sa iskustvom nasilja i državnih institucija, te osvrt na ono što smo zajedno postigli od osnivanja Sigurne ženske kuće do sada, kao i šta je ono što možemo da promijenimo u svrhu suzbijanja nasilja i bolje zaštite žrtava u Crnoj Gori.\nU Crnoj Gori, organizacije koje se bave ženskim pravima bile su prve koje su ukazale na fenomen porodičnog nasilja, a njihov rad je započeo pokretanjem SOS telefona za žene i djecu žrtve porodičnog nasilja 1996. godine. Nakon tri godine rada na SOS telefonu i prikupljanja i obrade statističkih podataka dobijenih na osnovu 2000 SOS poziva, koji su ukazivali da je svaka druga žena u Crnoj Gori primorana da napusti kuću, ukazala se jasna potreba za osnivanjem skloništa za žrtve porodičnog nasilja. Stoga je u decembru 1999. dotadašnja koordinatorka SOS telefona Ljiljana Raičević, osnovala prvo sklonište u Crnoj Gori, pod nazivom «Sigurna ženska kuća».\nPodsjećamo da je naša vizija „Crna Gora bez skloništa“, pa nam je bilo izuzetno važno da napravimo retrospektivu koliko je do sada urađeno i da pošaljemo poruku javnosti da nastavljamo borbu za ispunjenje naše vizije, te postizanje nulte toleranicije na sve oblike nasilja nad ženama.\nKonferencija je okupila predstavnike/ce nadležnih ministarstava i relevantnih institucija Glavnog Grada, medija, kao i predstavnice nevladinih organizacija iz Crne Gore i regiona koje vode skloništa za žene sa iskustvom nasilja.\nPrevious Post Konferencija...\nNext Post Drugi trening na temu: Rodno...


Kroz tesnac na široko polje - Intervju – Nebojša Ćeran, generalni direktor Privrednog društva Rudarski basen »Kolubara« - Nedeljnik Vreme\nNEBOJŠA ĆERAN: Na primer. Započeto je još krajem devedesetih, pa se nije moglo dogovoriti sa građanima, pa je posle bilo pokušaja 2002. i 2003, da se esproprišu samo neki delovi naselja, pa je i tu bilo velikih protesta građana, pa se opet odustalo… Iz godine u godinu, ulazilo se u veliki vremenski tesnac. Da se to efikasno rešavalo tih godina, eksploatacija ne bi bila ugrožena. Pre tri godine smo otvorili i polje Veliki Crnjani, na kome ima oko 30 miliona tona uglja: prema planu godišnje će se na ovom kopu proizvoditi 5 do 6 miliona tona uglja, da se prevaziđe tesnac u kome se sada nalazimo.\nRešiti samo imovinske odnose, obezbediti sredstva za to je jedno, rešiti infrastrukturu je nešto drugo, treće je oprema za nove kopove. Infrastruktura je takođe vrlo zahtevna i vrlo nategnuta: kašnjenje sa eksproprijacijom vuče za sobom kašnjenje sa izgradnjom infrastrukture, a treba da se izmesti deo Ibarske magistrale, da se izmesti tok Kolubare, da se reguliše reka Peštan, sve to u narednih nekoliko godina, dakle nisu to neke futurističke priče. Kad je o opremi reč, potpisan je kreditni aranžman sa Evropskom bankom za obnovu i razvoj i Nemačkom razvojnom bankom od 150 miliona evra za nabavku jednog osnovnog rudarskog sistema i postrojenja za homogenizaciju uglja. To postrojenje je veoma važno: dobiće se veoma veliki ekonomski i ekološki efekti u TENT-u – pouzdanost u radu, smanjenje sopstvene potrošnje struje, ogromno smanjenje i ušteda na potrošnji tečnog goriva, manje sumpornih i azotnih oksida… Taj projekat je kod bankarskih institucija prošao kao "zeleni". Inače, "Kolubara" je u poslednje tri godine poslovala sa profitom, a trenutno ima problema u likvidnosti kao i cela zemlja. Znači poslovanje/profit i likvidnost su dve stvari. Poslednje tri godine završni računi su se kretali između 20 i 70 miliona evra u plusu, a iz poslovnih odnosa je to bilo puta 10, što će reći oko 200, 300 miliona evra godišnje. Kolubara je poslednje tri godine poslovala sa profitom i investirala 230, 240 miliona evra sopstvenih sredstava bez kredita za preseljavanje, infrastrukturu i tako dalje.\nU planovima ima i gašenja pojedinih starih blokova, ali de fakto će biti potrebno dodatnih 6 do 7 miliona tona uglja. Taj deo priče je vezan za rudarski kop Valjevo, to su opet stotine miliona evra… To "Kolubara" ne može sama ni u kom slučaju da napravi, to de fakto mora biti projekat EPS-a, projekat, u krajnjoj liniji, vlade Republike Srbije. Nama su u fokusu zamenski kapaciteti. To je jedno od najvažnijih pitanja da ne bi došlo do poremećaja u snabdevanju postojećih termoelektrana – koliko brzo ćemo moći da se izborimo sa tim, jer otvaranje novih kopova i na Zapadu traje po dvadesetak godina. S druge strane, to je granica naših finansijskih mogućnosti: u prethodne tri godine, rekoh, investirali smo 240 miliona evra sopstvenih sredstava.


Tri helikoptera vrebaju dronove u Elbasanu - 03.10.2015, Sputnik Srbija\nPortparol albanske policije Genti Mulaji rekao je danas Tanjugu da će više od 2.000 policajaca obezbeđivati fudbalsku utakmicu između Albanije i Srbije, među... 03.10.2015, Sputnik Srbija\nvesti, svet, srbija, albanija, aleksandar vučić, edi rama, policija, uefa, fudbal, društvo, region\n12:32 03.10.2015 (Osveženo: 03:35 26.08.2021)\nPortparol albanske policije Genti Mulaji rekao je danas Tanjugu da će više od 2.000 policajaca obezbeđivati fudbalsku utakmicu između Albanije i Srbije, među kojima su i pripadnici garde, zaduženi za visoke ličnosti, s obzirom na to da se očekuje dolazak srpskog premijera Aleksandra Vučića.\nSrpski premijer, prema ranijim najavama, trebalo bi da u društvu albanskog kolege Edija Rame gleda meč, ali je juče izjavio da još nije doneo odluku da li će doputovati u Elbasan, pošto je Rama u međuvremenu u goste pozvao kosovskog vicepremijera Hašima Tačija i druge zvaničnike takozvane republike Kosovo.\nAlbanska policija uhapsila Srbina sa dronom\n16 Septembar 2015, 13:35\nKako je Mulaji naveo, utakmicu će obezbeđivati i tri helikoptera, koji će voditi računa da se iznad stadiona u Elbasanu ne pojavi dron kao što je to bio slučaj u Beogradu.\n„U saradnji sa Savezom preduzeli smo sve mere kako bi utakmica prošla bez ikakvih problema i u normalnim okolnostima. Za bezbednost će biti zadužena i garda, koja je zadužena za čuvanje važnih ličnosti, pošto prema dosadašnjim informacijama na utakmici očekujemo i premijera Srbije, a tu su i naš premijer, kao i ministri Vlade, te predsednik Skupštine Albanije“, rekao je portparol albanske policije.\nOn je dodao da je policija više puta obišla stadion u Elbasanu, ali da neće imati posla samo na njemu, već i u celom gradu, gde će se na nekoliko mesta organizovano gledati TV prenos.\n„Nije problem samo unutrašnjost stadiona, biće puno ljudi i van stadiona, jer je kapacitet mali. Naše mere podrazumevaju trenutak od dolaska gostujućeg tima na aerodrom Rinas dan pre utakmice, preko transporta do hotela, do transporta na dan utakmice. Tri helikoptera nadletaće stadion i grad, a oni će se pobrinuti da ne poleti ništa iznad stadiona kao što su dronovi ili druge vrste letelica koje bi remetile tok utakmice ili bezbednost. Mi smo odlučni da stvorimo bezbednu atmosferu za gostujući tim, kao i za reprezentaciju Albanije, jer se ovde u pitanje dovode dostojanstvo i imidž naše zemlje“, rekao je Mulaji.\nOn je dodao da su Albanci već testirali taj sistem bezbednosti na prethodnoj utakmici protiv Portugalije.\n„Broj pripadnika policije koji je planiran varira između 1.400 i 2.000, a tu su pored njih privatno obezbeđenje i 400 redara koji rade za FSA“, rekao je Mulaj.\nPortparol policije kaže da će policija striktno poštovati uputstva UEFA, pa će od odluke te organizacije zavisiti koja obeležja mogu da se unesu na stadion.\n„Neće biti moguće da se unesu nikakvi tupi predmeti, kao što su upaljači, ključevi i drugi metalni i plastični predmeti. Navijači koji žele da uđu na stadion, pored karte koju pokazuju, moraju da imaju i ličnu kartu. Sve karte poseduju ime i ukoliko se ime vlasnika karte ne poklapa sa njegovim podacima iz lične karte, ulaznica će biti nevažeća i toj osobi će biti zabranjen ulazak na stadion“, zaključio je on.


Fantazi menader – najava 2. kola | Engleski fudbal\nHome Fantazi Fantazi menader – najava 2. kola\nFantazi menader – najava 2. kola\nNova sezona je počela, u prvom kolu se menadžeri dele na one koji su dali traku Salahu i oni koji nisu. U njemu smo naučili nekoliko veoma bitnih stvari:\nFulam i Vest Brom su ispali već nakon 90 minuta u novoj sezoni, tako da znamo koje ekipe treba gađati na fantaziju.\nEverton je izgledao odlično protiv Totenhema pa mislim da možemo da da uskočimo u „bandwagon“ sa njihovim igračima.\nLiverpul je opet defanzivno labilan na početku kao što je to bio slučaj prošle sezone, ali moramo imati bar jednog njihovog defanzivca jer su opet donosili bodove u napadu.\nNovim pojačanjima Čelsija će trebati vremena da se uigraju (zamislite to čudo, ne može se sve strpati u startnu postavu i sklopiti ekipa za 15 minuta kao na PES-u), ali takođe Verner (9,5) je pola čovek pola kontranapad, pa će kod njega to verovatno ići malo brže, iako je odmah osetio fizikalije engleskih stopera.\nVardiju treba penal da bi uopšte dotakao loptu protiv Vest Broma i Arsenalova odbrana je među najboljima u ligi, „what a time to be alive“, što bi rekli Englezi.\nDrugo kolo je pred nama, a mnogi su već iskoristili vajldkard kako bi se spremili za početak sezone mančesterskih klubova, Aston Vile i Barnlija.Očekivalo se da cene njihovih igrača luduju jer ih mnogi nisu imali u prvom kolu, a svakako moramo imati bar neke od njih, međutim to se za sada ne dešava, pa su oni koji su očekivali veliki profit iz tih transfera na vajldkardu očito promašili. Ovu najavu ću početi sa tim kako je pametno uzeti igrače koji nisu igrali u prvom kolu, jer recimo mnogi prodaju Salaha ili Obamejanga da bi uzeli KDB-a ili Bruna, u čemu ne vidim previše toga dobrog. Po meni ukoliko imate njih dvojicu, ostavljate ih bar još ovo kolo, Salah je imao fantastičnu utakmicu protiv Lidsa i to ne samo zbog het-trika, već i zbog statistike koja kaže da, uprkos tome što je dva gola dao iz penala, to svakako nije bilo slučajno. Obamejang igra protiv Vest Hema koji je dozvolio gomilu šansi po njegovoj strani, igra kod kuće i u sjajnoj je formi, tako da ne vidim logiku prodavati ih, posebno ne da bi uzeli igrače Sitija koji gostuju Vulvsima koji su izgledali odlično u prvom kolu, a Siti i onako ima ogromnih problema sa četom Nuna (2 poraza prošle sezone, bili su jedni od retkih koji su izvukli bod Sitiju one pre toga).\nMeđutim, tu se nameću još neke opcije, kao recimo svi vezni igrači od 8 do 9 miliona ili Sadio Mane (11,9), njih bih rado prodao da bi uzeo nekog igrača iz Sitija ili Junajteda, recimo Rašforda (9,5) koji je najjeftiniji među njima, a ekipa ima sjajan raspored, jer čak i kada igraju derbije, igraju ih kod kuće. Mnogi smatraju da može odlučiti sezonu vaš izbor igrača Junajteda ili Sitija, međutim ja se ne bih toliko opterećivao sa tim, jer mi je teško za zamisliti kako bi mogao jedan igrač, recimo Bruno (10,5) da eksplodira, a da svi ostali ne donose bodove. Verovatno će svi biti tu negde, penali će verovatno dati prednost Brunu u ukupnom broju poena, ali sve zavisi od vaše strukture tima i toga koliko novca imate na raspolaganju za njihove igrače. Defanzivu iz ovih timova još uvek ne bih uzimao, a najviše me vuče Barnli međutim Ben Mi (5,0) je povređen, pa ne mislim da će biti tako čvrsti kao prošle sezone.\nSada kada smo to sklonili sa puta, mogu reći po neku reč za ostale timove u kolu. Tu se utakmica između Evertona i Vest Broma ističe kao zicer, međutim igrači Evertona su nas toliko puta razočarali do sada, da ne možemo biti potpuno sigurni da će dobiti ovu utakmicu kako se očekuje. Ukoliko razmišljate o njihovim igračima, Hames (7,5) je po statistici najbolja opcija, a pored njega ja bih uzeo i Kalvert-Luina (7,1) jer je jeftiniji od Ričarlisona (8,0), iako je Brazilac imao fantastičnu statistiku protiv Totenhema.\nOsim Evertona, sviđaju mi se i ostali domaćini iz subotnjih utakmica, Lids je izgledao neuporedljivo bolje od Fulama, pa dojam je da bi trebalo da to reše u svoju korist, a njihova zadnja utakmica je završila 3-0 u korist Bielsinog sastava. Meni se tu pre svega sviđaju Dalas i Ejling (4,5), jer onakvim izdanjem ne vidim način da Fulam postigne gol, iako bi sada trebao Mitar (6,0) biti u startnoj postavi. Napad Lidsa mi izgleda veoma raznovrstan, pa ne verujem da će se neko ustaliti kao jedinstvena FPL opcija. Kod Junajteda je to standardno, Rašford, Bruno, Grinvud (7,5) ili Marsijal (9,0), a sa odbranom bih bio pažljiv jer je Zaha (7,0) izgledao odlično u zadnje 2-3 nedelje, pa mislim da ga ne može niko zadržati kada je on u takvoj formi.\nArsenal nudi mnogo toga, pre svega naravno Obamejang koji je po meni prvi izbor i za kapitena, ali i Vilijan je bio impresivan u prošlom kolu. Mala napomena da nakon ove utakmice imaju težak raspored, pa ako već nemate njihove igrače, ne mislim da će se isplatiti da ih sad kupujete, što ne mora biti tačno jer ovakav Arsenal može svakome dati golove.\nU nedelju je dosta tesnih utakmica, meni su tu dobre napadačke opcije Ings (8,5), Vilson (6,5) i Harvi Barns (7,0), ali ukoliko imate ofanzivce Čelsija i Liverpula, naravno ostavljate ih, dok bih ja Sona (9,0) i Kejna (10,5) verovatno već prodao, jer se te pare mogu iskoristiti dosta bolje, bar dok nas oni ne ubede zašto bismo ih platili toliko nekim dobrim partijama. Uz njihovu lošu formu, dešava se dosta toga u klubu i savetujem da sačekamo sa njima dok se ne rasčiste sve glasine oko transfera, ukoliko se Bejl vrati tu bi moglo biti ozbiljnih konsekvenca.\nAston Vila startuje sezonu sa dva dobra kola, međutim Emi Martinez (4,5) je potpisao za njih, pa su nam uzeli golmana od 4,0 koji bi branio protiv Šefilda i Fulama. Osim toga ne vidim neku dobru opciju jer je raspored mešovit nakon toga, ne isplati se trošiti transfere na njih, a to važi i za njihove protivnike koji su utakmicu protiv Vulvsa počeli katastrofalno, a nakon toga nije bilo povratka, imali su i oni neke odlične šanse, ali su time što su pokušavali da dođu do gola ostavljali dosta prostora iza i izgledali dosta loše, pa je čudo kako je završilo 2-0, što nam kaže da imaju dosta problema kada gube, a to bi mogao biti slučaj mnogo češće ove sezone. Za kraj kola sledi prava poslastica, mislim da su tu defanzivne opcije bolje jer ne mislim da će biti mnogo golova (nakon ove rečenice nas verovatno čeka nešto tipa 3-2), a uz to ova utakmica vam može poslužiti za skauting igrača obe ekipe jer nakon nje i jedni i drugi imaju dosta dobar raspored.\nTo je sve za ovo kolo, čujemo se u toku sledeće nedelje, pozdrav fantazi gangsterima i srećno u prvom normalnom kolu sezone!\nPrevious articleFantazi menadžer – izbor kapitena 2. kolo\nNext articlePosle Tijaga, Liverpul spremio još jednu bombu


PREDSJEDNIK SAVEZA LOGORAŠA U BIH JASMIN MEŠKOVIĆ PRIVEDEN U FUP | Hayat.ba\nPREDSJEDNIK SAVEZA LOGORAŠA U BIH JASMIN MEŠKOVIĆ PRIVEDEN U FUP\nPredsjednik Saveza logoraša u BiH Jasmin Mešković u sklopu akcije kodnog naziva "Memori" priveden je u prostorije Federalne uprave policije (FUP).\nOd jutros su pripadnici Federalne uprave policije (FUP) izvršili pretrese na 11 lokacija u Kantonu Sarajevo, Tuzlanskom kantonu i Hercegovačko-neretvanskom kantonu zbog udruživanja radi izvršenja krivičnog djela i zloupotrebe položaja ili ovlasti.\nKako smo ranije objavili, jedan od objekata koji je bio predmet pretresa je i Muzej zločina protiv čovječnosti i genocida u Sarajevu. Osumnjičeni je i predsjednik Saveza logoraša u BiH Jasmin Mešković koji se tereti da je s još pet osoba od jula 2017. godine štampao duple karte za Muzej protiv zločina čovječnosti i genocida u Sarajevu i Mostaru te da su karte prodavali, a novac od prodaje zadržavali za sebe.\nGlasnogovornica Tužilaštva Kantona Sarajevo Azra Bavčić potvrdila je medijima da se akcija sprovodi po nalogu Tužilaštva KS i da se ukupno šest osoba nalazi pod istragom ovog pravosudnog organa.\nMešković je prvi put izabran za predsjednika Saveza logoraša u BiH 2013. godine, a na ovoj poziciji nalazi se i danas. Prije toga on je obnašao dužnost predsjednika Udruženja logoraša Tuzlanskog kantona.


Statistika novajlija u NBA ligi - Kako stoje Srbi? - Sportske.net\nStatistika novajlija u NBA ligi - Kako stoje Srbi?\nEvo statističkih podataka u NBA ligi nakon duže od mesec dana, pogledajte kako se kotiraju Srbi.\nKobijeva pesmaDžordžova simultanka, Hjustonov preokret, Siksersi stvarno najgori!Legenda odlazi - Kobi Brajant: Draga košarko, zbogom!"Pirova" nepogrešivost Nemanje BjeliceNBA top 10 - Džozefova trojka ispred Lebrona\nNBA sezona počela je pre nešto više od mesec dana, a srpski košarkaši (Nemanja Bjelica, Nikola Jokić i Boban Marjanović) imaju svoje uloge u svojim novim timovima.\nZa prvu dvojicu možemo slobodno reći da su se sjajno uklopili, Jokić je stigao veoma brzo i do mesta u startnoj petorci u svom timu, dok je Bjelica čovek bez koga Minesota ima dosta problema na utakmicama koje igra bez njega.\nBoban Marjanović za sada ima najmanje minuta od sve trojice, ali je to zbog činjenice da je tek treći centar i da mora još da radi na mišićnoj masi da bi se suprostavio centrima protivničkih ekipa.\nEvo nekih statističkih podataka vezanih samo za igrače kojima je ovo prva godina u NBA ligi, tzv. rukije.\nGledajući broj postignutih poena Okafor iz Filadelfije je na prvom mestu i teško da će iko moći da ga ukloni sa tog mesta pošto je predvodnik najslabije ekipe u istoriji profesionalnog sporta u SAD-u. On beleži 17,5 poena po meču, iza njega je Tauns iz Minesote sa 14,4.\nNikola Jokić je sedmi sa 7,8 poena po meču, Bjelica je osmi sa 7,5.\nŠto se tiče skokova ukupno, Tauns iz Minesote je na prvom mestu sa 9,4, Bjelica je na petom mestu sa 5,7, Jokić je na osmom mestu sa 5 uhvaćenih lopti po utakmici.\nNemanja je i među deset najboljih što se tiče asistencija, beleži ih 2,1 po meču, Jokić u ovoj kategoriji stoji na 17. mestu.\nProcenat šuta iz igre, Nikola Jokić je na drugom mestu sa 54%, Bjelica je 6. sa 46%. Koli Stajn iz Sakramenta je na prvom mestu sa skoro 60%.\nBjelica šutira trojke 38% i po tom učinku je do sada treći na listi rukija, Hezonja iz Orlanda je odmah iza njega sa 37%. Ipak, kada bismo gledali samo one koji su pogodili više od 10 trojki do sada, Bjelica bi bio na prvom mestu.\nSlobodna bacanja, Jokić je odličan, 75%, nalazi se na 5. mestu, a na toj poziciji je i kada gledamo ukradene lopte, ima ih 0,88 po utakici.\nBlokade nisu jača strana našim košarkašima, možda bi ovde bilo mesta za Bobija da je dobijao više minuta, a što se tiče ukupno minuta po utakmici onda je najbolji pomenuti Okafor iz Filadelfije sa 33 minuta po utakmici. Bjelica je 8. u ovoj kategoriji, među prvih deset nema Jokića.\nDakle, nije teško zaključiti, srpski dvojac je među najboljima u NBA ligi kada posmatramo novajlije.


Skupština Turističke organizacije Tivat održana je juče /srijeda, 2. jun/, a njome je predsjedavao predsjednik opštine Tivat Željko Komnenović. U radu redovne desete Skupštine TO učestvovalo je 9 (od ukupno 15) članova, a pred njima su se našle četiri tačke dnevnog reda: Usvajanje zapisnika sa prethodne sjednice održane 9.12.2020. godine, usvajanje Izvještaja o radu sa finansijskim izvještajem za 2020. godinu, upoznavanje sa Izvještajem o izvršenoj reviziji finansijskih iskaza za 2020. godinu i tačka razno.\nDirektorica TO Tivat Danica Banjević predstavila je detalje Izvještaja o radu koji ukazuju na 2020. kao veoma lošu godinu za turizam u Crnoj Gori i u Tivtu. Po zvaničnim podacima u Tivtu je u 2020. ostvareno 37.516 dolazaka, što je pad od 77% u odnosu na 2019. Pad je zabilježen i kada su u pitanja namjenski prihodi (boravišna i turistička taksa, članski doprinos) i on iznosi 57,4% u odnosu na 2019.\nČlanovi Skupštine TO Tivat uputili su sugestije o važnosti rješavanja pitanja sidrenja jahti u zalivu, ali i marketinškim aktivnostima koje bi poboljšale dostupnost informacija o usvojenim covid protokolima. Zaključeno je kako je nužno pristupiti izmjeni Statuta TO Tivat i uskladiti ga sa Zakonom o turističkim organizacijama.\nPijaca domaćih proizvoda u Porto Montenegru


Upravni odbor za provedbu mira u BiH : RS nema suverenitet, odluke donose institucije BiH | Kliker.info\nAmbasadori država članica Upravnog odbora Vijeća za provedbu mira (PIC) u Bosni i Hercegovini, uz suprotno mišljenje Rusije, odbacuju usvajanje zaključaka od 11. novembra vladajuće koalicije u Narodnoj skupštini bh. entiteta RS, s obzirom na to da se oni zasnivaju na pogrešnom tumačenju Dejtonskog mirovnog sporazuma.\n“Interesima RS-a se služi ne putem poništavanja suštinskih reformi, nego putem provođenja reformi okrenutih ka budućnosti, kojima se podržava i jača sigurnost, stabilnost i prosperitet Bosne i Hercegovine i smanjuje njeno oslanjanje na međunarodnu superviziju”, navedeno je u izjavi ambasadora Upravnog odbora PIC-a, s kojom se ne slaže Ruska Federacija, prenosi Anadolija.\nPodsjeća se kako Bosna i Hercegovina uživa suverenitet, a Ustav ove zemlje ne ostavlja prostor za “suverenitet” entiteta, koji pravno postoje samo na osnovu Ustava Bosne i Hercegovine.\n“Republika Srpska nema pravo na otcjepljenje, djeluje u skladu s Dejtonskim mirovnim sporazumom, koji priznaje teritorijalni integritet, političku nezavisnost i suverenitet Bosne i Hercegovine, Ustavni sud Bosne i Hrecegovine je svojim odlukama uspostavio sveobuhvatnu sudsku praksu o Bosni i Hercegovini, njenim nadležnostima i statusu konstitutivnih naroda. Odluke Ustavnog suda Bosne i Hercegovine su konačne i obavezujuće i Narodna skupština RS-a nije u poziciji birati koje odluke će provoditi, a koje neće”, saopćeno je iz Upravnog odbora PIC-a.\n“Republika Srpska, na osnovu Dejtonskog mirovnog sporazuma, ima obavezu djelovati u skladu s odlukama institucija Bosne i Hercegovine i da ‘pruža svu neophodnu pomoć vlastima Bosne i Hercegovine kako bi im se omogućilo da poštuju međunarodne obaveze Bosne i Hercegovine”, saopćeno je.


BIVŠI PAPA BENEDIKT TRAŽI OPROŠTAJ: Sramota ga je zbog svih grešaka u slučajevima seksualnog zlostavljanja! - Naša Borba\nBIVŠI PAPA BENEDIKT TRAŽI OPROŠTAJ: Sramota ga je zbog svih grešaka u slučajevima seksualnog zlostavljanja!\nBivši papa Benedikt XVI zatražio je oproštaj za sve „teške greške” u svom postupanju u slučajevima seksualnog zlostavljanja koje su počinili sveštenici tokom njegovog mandata, navodeći da u tome nije bilo nikakve njegove lične greške.\n„Imao sam velike odgovornosti u Katoličkoj crkvi. Utoliko je veći moj bol zbog zloupotreba i grešaka koje su se dešavale na tim različitim mestima za vreme mog mandata”, rekao je penzionisani papa, prenosi agencija AP.\nBenedikt (94) je odgovorio na izveštaj nemačke advokatske firme od 20. januara, a kojoj je nemačka crkva naložila da ispita kako su se slučajevi seksualnog zlostavljanja rešavali u minhenskoj nadbiskupiji u periodu od 1945. do 2019. godine.\nBenedikt (Jozef Racinger) bio je na čelu nadbiskupije od 1977. do 1982. godine.\nAutori izveštaja su okrivili Benedikta za vođenje četiri slučaja u vreme dok je bio nadbiskup, optužujući ga za nedolično ponašanje, jer nije ograničio obavljanje službe sveštenicima koji su bili krivično gonjeni i osuđeni.\nU izveštaju se okrivljuju i njegovi prethodnici i naslednici, uz procenu da je tokom decenija bilo najmanje 497 žrtava zlostavljanja i najmanje 235 osumnjičenih počinilaca, javlja Tanjug.\nVatikan je, naime, danas objavio pismo Benedikta kojim odgovora na optužbe, a u kojem je i odgovor njegovog advokatskog tima i njegovih savetnika na 82 stranice o gotovo petogodišnjem mandatu Benedikta u Minhenu.\n„Kao nadbiskup kardinal Racinger nije bio umešan ni u kakvo prikrivanje dela zlostavljanja”, naveli su u zaključku savetnici bivšeg pape.\nKako su naveli, izveštaj ne pruža nikakve dokaze da je Benedikt znao za kriminalnu istoriju bilo kog od četiri sveštenika koji se pominju.\n„Iz prve ruke sam video posledice najteže greške. I shvatio sam da smo i sami uvučeni u ovu tešku grešku kad god je zanemarimo ili ne uspemo da se suočimo sa potrebnom odlučnošću i odgovornošću, kao što se prečesto dešavalo i dešava”, poručio je bivši papa u pismu.\n„Kao i na tim sastancima, još jednom mogu samo da izrazim svim žrtvama seksualnog zlostavljanja svoj duboki sram, svoju duboku tugu i iskrenu molbu za oproštaj,” rekao je on.\nPrethodni tekstVULIN SE IZVLAČI, PUŠTA SAOPŠTENJA: Stefanović nije bezbednosno interesantno lice!\nSledeći tekstPOČETAK KRAJA LUDILA: Švedska zaustavila testiranja na kovid-19!


► Mediji: Izrael postavio špijunsku napravu kraj Bele kuće\nSudeći po novinskom izveštaju, naprave za nadgledanje mobilnog telefona su po svoj prilici bile namenjene za špijuniranje američkog predsednika Donalda Trampa i otkrivene su tokom njegovog mandata.\nPortparol Ambasade Izraela u Vašingtonu je ocenio da su "te optužbe apsolutna glupost".\n"Izrael ne izvodi špijunske operacije u SAD, tačka", rekao je Elad Strohmajer.\nMeđutim, bivši američki obaveštajni zvaničnik je rekao da je "prilično jasno da su Izraelci odgovorni".\nBela kuća je odbila da komentariše, navodi se u izveštaju koji prenose izraelski mediji.\nPolitiko piše da se sumnja da je Izrael prisluškivao komunikacije iz Bele kuće.\n"Izraelci su prilično agresivni. Oni samo brinu o zaštiti bezbednosti države Izrael i uradiće sve što osećaju da moraju da bi postigli taj cilj", rekao je jedan bivši obaveštajni zvaničnik.\nU izveštaju se navodi da Trampova administracija nije preduzela mere u odgovoru na ponašanje Izraela.\nKabinet premijera Izraela Benjamina Netanjahua porekao je izveštaj Politika.\n"To je nesumnjiva laž. Postoji dugotrajna posvećenost i direktiva Vlade Izraela da se ne upušta ni u kakve obaveštajne operacije u SAD. Ta direktiva se strogo primenjuje bez izuzetka", navedeno je u saopštenju.\nEf-Bi-Aj (FBI) i Departman za unutrašnju bezbednost su odbili da komentarišu izveštaj američkog magazina.\nU oktobru 2018. godine taj departman je otkrio dokaze o napravama nadgledanje kraj Bele kuće kao i na nekoliko drugih osetljivih lokacija oko Vašingtona, navodi se u izveštaju.\nTo je preneto relevantnim federalnim agencijama.\nFBI je zajedno sa ostalim agencijama koje su istraživale slučaj krivicu svalio na Izrael nakon detaljne forenzičke analize, rekli su neimenovani zvaničnici za Politiko.\nU izveštaju se prenose izjave tri bivša zvaničnika i pojedinaca koji su radili za ranije administracije i rekli da postoji zabrinutost da Izrael špijunara Belu kuću.\nZa razliku od ranijih slučajeva stranog špijunaranja Trampova administracija nije ukorila Vladu Izraela, tvrde oni.\nBroj američkih žrtava koronavirusa u utorak je prešao 200.000 - što je podatak koji je bio nezamisliv pre osam meseci, kada je bolest stigla do najbogatije zemlje sveta, piše danas Glas...


Novo razmišljanje o deci - Ešli Meriman, Po Bronson | Knjiga.ba knjižara\nPisac: Ešli Meriman, Po Bronson\nKnjiga se oslanja na novi talas brojnih istraživanja sprovedenih tokom protekle decenije a koja upućuju na to da moramo promeniti naše razmišljanje o djeci. Istraživanja dokazuju da mnogohvaljeni načini vaspitanja ne djeluju onako kako smo očekivali i da ih moramo odbaciti. Namera ove knjige nije samo da upozori, već da nas nauči da razmišljamo drugačije - dublje i jasnije - o djeci.\nKada svađe braće i sestara nisu zabrinjavajuće?Koje su neurološke i psihološke posljedice toga što današnja djeca spavaju u proseku jedan sat manje?Šta je problem u merenju inteligencije djece?Po čemu se jedinci razlikuju od djece koja imaju braće i sestre?Kada je tinejdžerovo svađanje sa roditeljem znak poštovanja?\nOriginalni naziv: Nurture Shock\nKnjiga se oslanja na novi talas brojnih istraživanja sprovedenih tokom protekle decenije a koja upućuju na to da moramo promeniti naše razmišljanje o djeci. Istraživanja dokazuju da mnogohvaljeni načini vaspitanja ne djeluju onako kako smo očekivali i da ih moramo odbaciti. Namera ove knjige nije samo da upozori, već da nas nauči da razmišljamo drugačije - dublje i jasnije - o djeci. Kada svađe braće i sestara nisu zabrinjavajuće?Koje su neurološke i psihološke posljedice toga što današnja djeca spavaju u proseku jedan sat manje?Šta je problem u merenju inteligencije djece?Po čemu se jedinci razlikuju od djece koja imaju braće i sestre?Kada je tinejdžerovo svađanje sa roditeljem znak poštovanja?\nRanjivost - prevazilaženje...


Renault obustavio dalja ulaganja u nove dizel motore - Auto Republika\nFrancuski proizvođač neće stvoriti novi dizel agregat.\nRenault je počeo sa velikim procesom elektrifikacije gde više gotovo da nema prostora za tradicionalne pogonske jedinice koje za pogonsko gorivo koriste dizel. To je potvrdio i izvršni direktor francuske kompanije – Luka de Meo.\nU razgovoru sa tamošnjim novinarima, De Meo je pojasnio stav Renaulta povodom dizel agregata. „Nećemo razvijati novi takav motor, sve investicije u takve projekte su obustavljene“, kazao je prvi čovek galskog brenda. On je dodao da to ne znači apsolutni kraj dizelaša za Renault. „Dokle god postoji prostor za usavršavanje postojećih motora mi ćemo ih unapređivati“, rekao je Luka de Meo.\nU bližoj budućnosti, ulogu koju su nekada imali dizelaši u portfoliju Renaulta preuzeće hibridi, što oni klasični kao što je slučaj sa Cliom, tako i plug-in varijante kao kod Captura i Meganea. Pored toga, Renault planira ogromne investicije u razvoj novih EV modela koji će uskoro činiti okosnicu game tog proizvođača.\nIako je ne tako davno francuska marka imala u gami niz dizel pogonskih jedinica, danas gro ponude takvih agregata čine 1,5 dCi i 2,0 dCi. No i oni bi uskoro mogli da u potpunosti nestanu, jer nadolazeći Euro 7 standard definitivno neće biti blagonaklon prema ovakvim „prljavim“ motorima.\ntags: dizel dizel motori renault\nprevious "Momci u plavom" slupali automobile tokom uličnog trkanja\nnext Metan je sve popularniji u Italiji\nMeni valja i stari 🙂\nPostacemo mi ko nas Zoki Amerikanac…ima da trazimo po kojekavim odpadima stare SUS-ce i da ih restauriramo..al ne da ih vozimo za vikend kao Zoki,vec svaki dan😁\nBiče to na kraju – „daj šta daš“ 😊😊😊


Vidović: Rasterećenjem privrede biće poboljšan kvalitet života u Republici Srpskoj | BL Portal\nVidović: Rasterećenjem privrede biće poboljšan kvalitet života u Republici Srpskoj\n23. Januara 2019. 12:25\nMinistar finansija Republike Srpske Zora Vidović izjavila je da je Vlada Srpske opredijeljena da rastereti privredu i kao najveći prioritet postavila povećanje njene konkurentnosti, a jedan od prvih konkretnih poteza biće izmjene Zakona o porezu na dobit kojima će privrednici biti oslobođeni poreza prilikom ulaganja u opremu.\n“Zaista smo opredijeljeni da rasteretimo privredu. Napravljen je registar neporeskih davanja, a sada razgovaramo da dio njih bude ukinut u ovoj godini i to će se dogoditi u veoma kratkom roku. Kada je riječ o poreskim davanjima, ići ćemo sa izmjenom Zakona o porezu na dobit čime ćemo sva ulaganja u opremu osloboditi poreza s obzirom na to da je veoma izražena tehnološka zastarjelost naše privrede. To je jedan vid smanjenja opterećenja privrede”, naglasila je Vidovićeva u intervjuu Srni.\n“Nije logično da imamo istu poresku stopu za sve proizvode, odnosno za hljeb i kozmetiku ili druge luksuzne proizvode, ali nažalost nismo u prilici da to možemo dogovoriti i ne znamo šta će se dešavati u narednom periodu. To bi bio dobar mehanizam da se pomogne stanovništvu, posebno onom koje ima niže lične dohotke i koje teže živi”, rekla je Vidovićeva.\n“Imamo visok nivo sive ekonomije i fokus Vlade je da on bude smanjen. On se smanjuje u posljednjih nekoliko godina, ali to još nije zadovoljavajući nivo. Smanjenjem nivoa sive ekonomije mogli bismo u velikom dijelu da rasteretimo poslodavce”, napomenula je Vidovićeva.\n“Mi računamo da bi kao rezultat smanjenja opterećenja bila povećana privredna aktivnost tako da bismo imali širu poresku osnovicu. Moramo stvarati uslove da privreda ima povoljniji ambijent”, istakla je Vidovićeva.\n“Kao prvi prioritet označili smo povećanje konkurentnosti privrede što će dati potpuno novi kvalitet života u Srpskoj, uspostavljanje održivog zdravstva, koje je trenutno u velikim problemima i zbog čega već radimo analize, te efikasnog javnog sektora koji je ozbiljan problem i sve okolne zemlje ga teško rješavaju. Veoma važan cilj je i usklađivanje obrazovanja sa potrebama privrede. Na bazi Programa ekonomskih reformi napravili smo operativni plan za 2019. godinu i sve ove tačke su uključene”, pojasnila je Vidovićeva.\n“Želimo da kreditne linije za privredu budu još povoljnije i da poboljšamo upravljanje privrednim društvima i imovinom koji se nalaze u portfelju Akcijskog fonda i Fonda za restituciju. Nismo zadovoljni kako se time upravlja, moramo povećati odgovornost i reorganizovati Investiciono-razvojnu banku i Garantni fond, koristeći pozitivno iskustvo Penzijskog rezervnog fonda Republike Srpske”, kaže Vidovićeva.\n“Naš privredni rast je visok u poređenju sa privrednim rastom zemalja u okruženju i u prošloj godini je iznosio 3,6 odsto. Identična procjena je i za ovu godinu, uz mogućnost blagog povećanja do 3,7 odsto. Pozitivno je i da je spoljnotrgovinska razmjena u prošloj godini porasla 7,5 odsto i da je pokrivenost uvoza izvozom bila gotovo 72 odsto, što se nikada nije dogodilo u Srpskoj. Spoljnotrgovinski deficit je još 1,3 milijarde KM, ali to je nekada bio mnogo veći iznos”, rekla je Vidovićeva.\n“Projektovani budžet za ovu godinu apsolutno može da izmiri sve svoje obaveze s tim da moramo voditi brigu o finansijskoj disciplini. Niko od budžetskih korisnika nije u prilici da može da probije sumu koju je dobio na raspolaganje”, naglasila je Vidovićeva.\n“Rast poreskih prihoda očekujemo i u ovoj godini, a najveći od poreza na dobit za oko deset odsto. Kod prihoda od poreza na dohodak očekujemo pad s obzirom na to da se Vlada odrekla dijela tog poreza tako što je povećala neoporezivi dio plate sa 300 na 500 KM, što u ovoj godini iznosi oko 46 miliona KM. Računamo da ćemo stabilno završiti i ovu godinu i izmiriti sve svoje obaveze”, istakla je Vidovićeva.\n“Budžetom smo predvidjeli rast plata u obrazovanju i kulturi za osam odsto kako bi oni bili izjednačeni sa zaposlenima u ostalim državnim organima i za to je na nivou godine potrebno oko 25 miliona KM. Planiramo povećanje penzija za 3,8 odsto, za njih je u prošloj godini izdvojeno 1,04 milijarde, a ove godine planirano je 1,09 milijardi KM. Prošle godine su uvedena nova socijalna davanja. Imamo grant za Fond za dječiju zaštitu od 28 miliona KM za materinski dodatak, a uveli smo i davanje za borce koji imaju 65 godina, a nemaju prava na penziju i za to je planirano 1,3 miliona, dok je za žrtve terora planiran 1,1 milion KM”, rekla je Vidovićeva.\n“Prioritet su zdravstvo, rekonstrukcija magistralnih puteva i izgradnja auto-puteva, a kada je riječ o privredi ulaganje u energetiku. Za jedan broj investicionih projekata već su obezbijeđeni investitori i zaokružena je finansijska konstrukcija, a za druge pronalazimo investitore. Nadamo se da ćemo pronaći kvalitetne investitore i realizovati velika ulaganja koja su za nas od najvećeg značaja, a pogotovo je veliki broj zainteresovanih za projekte `Elektroprivrede Republike Srpske`”, rekla je Vidovićeva.\nĆulum: Nastavak migrantske krize može narušiti bezbjednost\nObjavljena preliminarna rang-lista stipendista Fonda „Dr Milan Jelić“


U timu vlada dobra atmosfera - Školegijum\nSvaki student na Univerzitetu zna da su neki od članova trenutnog rukovodstva SPUS-a aktivni članovi stranke koja je bila na vlasti u Kantonu Sarajevo u prethodne dvije godine.\nFoto: Tamisclao / Shutterstock.com\nPredstavnici i predstavnice organizacija studenata i studentica s nekoliko fakulteta Univerziteta u Sarajevu, u cilju realiziranja zajedničkih aktivnosti koje bi ostvarile podizanje studentskih standarda na nivou UNSA, potpisali su Sporazum o saradnji studentskih organizacija Univerziteta u Sarajevu. Članom 5 ovog Sporazuma potpisnice su se obavezale da će naročito pratiti i kontrolirati rad i zakonito djelovanje Studentskog parlamenta Univerziteta u Sarajevu.\nPotpisnici Sporazuma su Fakultet političkih nauka, Prirodno-matematički fakultet, Mašinski fakultet, Arhitektonski fakultet, Građevinski fakultet, Fakultet islamskih nauka, Poljoprivredno-prehrambeni fakultet, Filozofski fakultet, Fakultet za kriminalistiku i Stomatološki fakultet, te Akademija scenskih umjetnosti, Akademija likovnih umjetnosti i Muzička akademija.\nPredsjednik Vijeća studenata Mašinskog fakulteta Mašinac Vedad Štaljo bio je član Izvršnog odbora SPUS-a na poziciji predsjednika Komisije za naučno-istraživački rad i podnio je ostavku.\nRazlog za moju ostavku je vrlo jednostavan – mandat mi je istekao u maju 2018. godine i nisam želio da budem član nekog odbora kome je istekao mandat i koji treba da zastupa interese studenata na legalan način. Što se tiče rada trenutnog rukovodstva SPUS-a, smatram da apsolutno nije demokratski jer je organizacija Skupštine blokirana već više od pola godine. Da li je zakonito, zaista nisam siguran, nisam pravnik, ali trenutno rukovodstvo se poziva na V. D. rukovođenje, iako u Statutu SPUS-a taj termin nije definisan. Kad je riječ o radu trenutnog rukovodstva SPUS-a – to ne bih pretjerano komentarisao. Smatram da rukovodstva, kao i bilo kakvog rada, nema i da on ne postoji, kaže Štaljo.\nStudentica Fakulteta islamskih nauka i Fakulteta političkih nauka Adla Mulić također je bila članica rukovodstva SPUS-a na poziciji sekretarke.\nOstavku na mjesto sekretarke Studentskog parlamenta Univerziteta u Sarajevu podnijela sam u znak protesta radi neodržavanja Skupštine. Naime, na pomenutu funkciju imenovana sam 2. maja 2017, na mandat od godinu dana, tako da je od isteka mog mandata prošlo više od sedam mjeseci. Smatram ovakvo ponašanje rukovodstva krajnje neodgovornim i opasnim za sve studente i studentice Univerziteta u Sarajevu, kaže Adla Mulić. Pojašnjava da je, u nedostatku zajedničkog studentskog predstavničkog tijela, petnaest organizacija potpisalo Sporazum o saradnji studentskih organizacija Univerziteta u Sarajevu.\nPotpisnice Sporazuma obavezale su se da će zajednički raditi na ostvarenju svojih ciljeva. Organizacija međunarodnih kongresa, simpozija, konferencija, međusobno povezivanje studenata i studentskih organizacija na UNSA, razmjena znanja i iskustva, te provođenje zajedničkih projekata samo su dio ciljeva ove lijepe priče. Izuzetno me raduje to što je ova grupa aktivista fokusirana na studente i njihov standard u svakom smislu te riječi, kaže Adla Mulić i naglašava da u timu vlada pozitivna atmosfera, uvažavamo različitosti, imamo jasne ciljeve, te otvorenu komunikaciju koja doprinosi efikasnom donošenju odluka.\nStudent prve godine drugog ciklusa politologije na Fakultetu političkih nauka u Sarajevu Mahir Cvrk trenutno je predstavnik studentske asocijacije Fakulteta političkih nauka Spona.\nSPUS u posljednje dvije godine, ako ćemo gledati samo ovaj saziv otkako se ja aktivno bavim studentskim aktivizmom, skoro da ništa nije uradio za studente. Sudjelovali su u izradi Zakona o visokom obrazovanju, u kojem je jedina pozitivna stvar prenošenje dva ispita u narednu godinu i omogućavanje socijalnog roka koji nije čak ni ispitni, nego je rok na kome se može polagati samo jedan predmet u slučaju da ti je samo jedan ostao, pojašnjava Cvrk.\nOn se, sa još nekoliko ljudi, nalazi na fotografiji objavljenoj na društvenim mrežama, uz zahtjev za održavanje Skupštine SPUS-a, za koju je predsjednik SPUS-a Merim Serdarević izjavio da na njoj nisu predstavnici i predstavnice fakulteta, odnosno da su to nelegalni ili samoprozvani studenti, predstavnici fakulteta, i da ih podržavaju vladajuće strukture.\nMislim da svaki student na Univerzitetu zna da su neki od članova trenutnog rukovodstva SPUS-a aktivni članovi stranke. S obzirom na to da se radi o stranci koja je bila na vlasti u Kantonu Sarajevo u prethodne dvije godine, mislim da je jako neozbiljno od predstavnika Studentskog parlamenta izgovoriti jednu takvu rečenicu, jer, da je to istina, mi bismo bili stranačke kolege ili simpatizeri iste stranke. Što se tiče osoba koje su na slici, radi se o predstavnicima studentskih asocijacija s različitih fakulteta Univerziteta u Sarajevu koji su odlučili da je došlo vrijeme da se raspišu izbori u SPUS-u. Ta odluka nije pala s neba, nije upućena u vidu direktive neke od stranaka, nego jednostavno našim zanimanjem za studentski aktivizam i čitanjem Statuta SPUS-a, te korištenjem zdravog razuma, pojašnjava Cvrk.\nNa pitanje koji su uvjeti za održavanje jedne skupštine, jer Merim Serdarević tvrdi da se nisu stvorili uvjeti za sazivanje Skupštine SPUS-A, Cvrk kaže da pravni akti koji bi trebali da definišu uvjete o sazivanju skupštine nisu nikada doneseni.\nZašto nisu doneseni – na to moraju odgovoriti ljudi koji su u trenutnom sazivu rukovodstva SPUS-a. Statut SPUS-a jasno propisuje šta se dešava u slučaju kada takvi akti nisu doneseni. Sve ostale odluke, sve ostale stvari koje nisu definisane Statutom ili nekim drugim aktima, donosi Izvršni odbor SPUS-a. Izvršni odbor može da odredi uslove kada želi da saziva Skupštinu, kaže Cvrk i zaključuje da rukovodstvo Studentskog parlamenta UNSA mora odgovoriti zašto nije definisalo uslove i zašto nije donijelo odluku o sazivanju Skupštine.


SRBIJA SE NAMETNULA KAO STRATEŠKI NAJVAŽNIJI PARTNER | SRNA\nSRBIJA SE NAMETNULA KAO STRATEŠKI NAJVAŽNIJI PARTNER\nNOVI SAD, 31. AVGUSTA /SRNA/ - Potpredsjednik Svekineske narodne političke konsultativne konferencije Li Bin izjavila je danas u Novom Sadu da se Srbija u ovom dijelu Evrope nametnula kao strateški najvažniji partner u okviru kineske razvojne strategije "Pojas i put".\nOna je rekla da su uspješni kapitalni projekti poput kupovine željezare u Smederevu i izgradnje brze pruge između Beograda i Budimpešte, uvod u dugoročnu saradnju i zajedničke projekte u korist oba naroda.\n"Kina je spremna da i dalje snažno ohrabruje i logistički podržava kineske provincije da intenziviraju saradnju sa Srbijom, sa posebnim akcentom na povezivanju lokalnih i regionalnih sredina", rekla je Li Bin nakon sastanka sa delegacijom Skupštine Autonomne Pokrajine /AP/ Vojvodina.\nNa sastanku kineske i pokrajinske delegacije razgovarano je i o mogućnostima daljeg zajedničkog razvoja i unapređivanja saradnje u oblastima poljoprivrede, nauke, obrazovanja, kao i nastavka razvijanja međusobnog prijateljstva, a sagovornici su više puta istakli da su odnosi Srbije i Kine na istorijskom maksimumu.\nPredsjednik pokrajinske skupštine Ištvan Pastor izrazio je zadovoljstvo zbog značajnih kineskih investicija u Srbiji, ističući da je u pet kineskih kompanija koje uspješno posluju u Vojvodini zaposleno više od 1.600 radnika.\nOn je podsjetio da je krajem marta položen kamen temeljac za izgradnju fabrike za proizvodnju auto-guma kineske kompanije "Šandong Lingong" u Zrenjaninu vrijednosti milijardu evra, a planirano je zapošljavanje 1.500 ljudi.\n"Za našu pokrajinu i Srbiju u celini ovakve investicije su od životne važnosti i učinićemo sve što je potrebno da ih u budućnosti bude još", istakao je Pastor tokom razgovora sa kineskom delegacijom.\nU razgovoru sa kineskom delegacijom učestvovali su i potpredsjednici Skupštine Damir Zobenica, Snežana Sedlar, Aleksandra Đanković, Dušan Jakovljev i Miroslav Vasin, ambasador Kine u Srbiji Čen Bo i generalni sekretar Skupštine Vojvodne Nikola Banjac.\nPokrajinska delegacija istakla je veoma aktivnu saradnju između Vojvodine i kineskih provincija, koja je značajno intezivirana u prethodnih nekoliko godina.\nPosebno je naglašena institucionalizovana saradnja Vojvodine sa kineskim provincijama Hajnan, Guangdong, Đilin, Fuđien i Hebej.\nDelegaciju Svekineske narodne političke konsultativne konferencije, predvođenu Li Bin, primio je danas i predsjednik Pokrajinske vlade Igor Mirović.\nRAJČEVIĆ NA KONFERENCIJI O SAJBER BEZBJEDNOSTI


"Crna Gora i Turska zajedno u borbi protiv COVID 19, hvala Erdoganu" | Kodex.ME\nU Crnu Goru stiže danas kontigent medicinske pomoći, donacija turskog Predsjednika.\n"Nakon nedavnog telefonskog razgovora predsjednika Crne Gore Mila Đukanovića sa predsjednikom Turske Redžepom Tajipom Erdoganom, danas će u Crnu Goru stići kontigent medicinske pomoći, donacija turskog Predsjednika", saopšteno je iz kabineta predsjednika CG.\nKako se navodi, radi se o 50.000 medicinskih maski, 1000 zaštitnih odijela i 1000 testova. Turska je ranije donirala 1000 testova, pomoć u transportu isto toliko iz Kine i obezbijedila prevoz crnogorskih građana iz te prijateljske zemlje.\n"Pomoć stiže vojnim avionom Turske, koji će takođe pomoć dostaviti i drugim zemljama Zapadnog Balkana, a na dočeku će biti ambasadorka Turske Ozan, predstavnici Ministarstva odbrane i Kabineta Predsjednika Crne Gore, zaključuje se u saopštenju.


Problemi u domovima: Uz ove trikove zauvijek se riješite mravi u vašem domu – Udarni.NET\nHome Savjeti Problemi u domovima: Uz ove trikove zauvijek se riješite mravi u vašem domu\nProblemi u domovima: Uz ove trikove zauvijek se riješite mravi u vašem domu\nMarvi u vašem domu, uz ove trikove zauvijek se riješite mravi…\nMnoga domaćinstva vode veliku borbu sa mravima. Ove male vrijedne insekte je teško istjerati iz doma kada se jednom usele. Međutim uz trikove u nastavku riješite svoj problem i zaboravite na mrave:\nPomjjiješajte jednake količine sode bikarbone i šećera u prahu i pospite ih po površini gde ih najčešće nalazite. Biće potrebno nekoliko dana da nestanu, ali na ovaj način efikasno ćete ih se rešiti bez prevelike muke.\nNekoliko prirodnih načina kako da se riješite mravi…


Slovenija skinula Srbiju sa crvene liste zemalja - Sputnjik Srbija\n07:31 30.08.2020 (osveženo 07:42 30.08.2020) Preuzmite kraći link\nNa crvenoj listi zemalja bile su države koje su beležile veći dnevni rast obolelih, objavila je ranije slovenačka vlada. Državljani tih zemalja morali su u obavezan 14-dnevni karantin ili su morali da imaju negativni test na koronu.\nSrbija se od danas više ne nalazi na crvenoj listi visokorizičnih zemalja, već je pomerena na žutu listu, sa preko 40 zaraženih virusom korona na 100.000 stanovnika.\nTo znači da je karantin i dalje obavezan za putnike iz Srbije, ali uz brojne izuzetke, piše slovenačka agencija STA, prenosi Tanjug.\nHrvatska se i dalje nalazi na crvenoj listi i karantin je i dalje obavezan za većinu putnika iz ove zemlje.\nPromena na zelenoj listi od 19 zemalja koje se smatraju manje rizičnim nema, a većina ovih zemalja je u Evropi.\nVlada je ovu odluku donela nakon procene epidemiološke situacije u zemljama Evropske unije, Šengena, zemalja na Balkanu i regija u Italiji.\nUčinjena je i ponovna procena procedura u vezi sa kovidom-19 na granici i na kontrolnim punktovima unutar zemlje, nakon čega je odlučeno da će aktuelni režim ostati na snazi.


Srbija ostala bez ključnog dokaza o garancijama SAD u vezi sa Kosmetom | Zvornik Danas\non: 03. новембра 2017 In: Ex-Yu, izbor urednika, naslovna, VIJESTI\nPapir na kojem je Ričard Holbruk, svojeručno, u ime vašingtonske administracije garantovao Slobodanu Miloševiću da se Amerika neće zalagati za nezavisnost Kosova i da će poštovati teritorijalni integritet tadašnje SRЈ, najvjerovatnije je stradao tokom bombardovanja NATO.\nOvom dokumentu, uručenom u oktobru 1998, a koji ima veliki istorijski značaj, i za koji su nam neki od najbližih Miloševićevih saradnika potvrdili da su ga vidjeli, izgubio se svaki trag, što je nedavno za „Novosti“ potvrdio i šef diplomatije Ivica Dačić.\nGarancije američkog diplomate nisu jedini važan dokument koji je stradao, zaboravljen ili zagubljen u lavirintima arhivskih depoa, preklapanju nadležnosti institucija, smjenama vlasti tokom prethodnih decenija.\nDačić kaže da je nečuveno to što je srpski primjerak „Dejtona“ netragom nestao kada je DOS preuzeo vlast i da je njihova nebriga o važnoj arhivskoj građi nanijela nepopravljivu štetu:\n„Kolika je nebriga o našoj diplomatskoj istoriji najbolje svedoči i to što sam nedavno u arhivu MSP tražio pismo engleskog ministra spoljnih poslova Greja Nikoli Pašiću, iz avgusta 1915, u kojem je on Srbiji nudio da, ako Bugarskoj prepusti pola Makedonije, može da dobije Bosnu i Hercegovinu i izlaz na Јadransko more. To pismo nigde nisam našao, a Britanci čuvaju svoj primerak. To najbolje govori kako se odnosimo prema svojoj istoriji“, rekao je Dačić.\nŠef diplomatije Goran Svilanović svojevremeno je tvrdio da on nije zatekao primjerak Dejtonskog sporazuma kada je preuzeo resor poslije 5. oktobra i da je dobio objašnjenje da je dokument možda izgubljen kada je arhiva sklanjana za vrijeme bombardovanja Alijanse.\nŽivadin Јovanović, koji je 1999. bio ministar spoljnih poslova Јugoslavije, međutim, za „Novosti“, tvrdi da ništa od arhivske građe Ministarstva spoljnih poslova nije uništeno tokom napada NATO:\n„Koliko znam, u vreme Svilanovića je izbio požar u zgradi MSP, u dijelu gde je čuvana građa, i pitanje je da li je sporazum možda stradao tada i šta je još od dokumentacije tada uništeno“, istakao je Јovanović.\nPrema nekim informacijama, taj požar izbio je na 4. spratu zgrade u Kneza Miloša, u Službi za istraživanje i dokumentaciju, koja je u međuvremenu ukinuta, ali do javnosti nisu dospjele informacije ni o istrazi, niti o eventualnoj individualnoj krivici.\nOznake: arhivmilošević holbruksadsrbija


Jeftini letovi iz Španije do Bosne i Hercegovine - Avio karte Španija Bosna i Hercegovina - eSky.rs\nAvio karte iz Španije do Bosne i Hercegovine\nPretražite letove iz Španije do Bosne i Hercegovine\nProverite najbolje prilike za letove iz Španije do Bosne i Hercegovine\nZa rutu iz Španije do Bosne i Hercegovine nema direktne veze\nNajkraći letovi s presedanjem traju oko 7h 5min.\n✔ Postoje li posebne ponude za letove iz Španije do Bosne i Hercegovine na eSky.rs?\n✔ Mogu li se pobrinuti za osiguranje prilikom rezervacije leta iz Španije do Bosne i Hercegovine?\n✔ Ako rezervišem let iz Španije do Bosne i Hercegovine, mogu li da rezervišem ujedno i smeštaj?\n✔ Koje avio-kompanije nude letove iz Španije do Bosne i Hercegovine?\nBudite sigurni, da na eSky.rs ponuda letova iz Španije do Bosne i Hercegovine uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Bosna i Hercegovina


Učenici svih razreda osnovnih škola su imali zadatak da publiku provedu kroz poeziju omiljenih lektirnih djela, u druženju koje je nazvano „Vremeplov kroz lektiru“. Nastup su otvorili učenici starijih razreda Osnovne škole „Tušanj“, sa svojim nastavnicama Almedinom Ademović i Erminom Radončić, a nastup je pratila i muzička podloga. Program je nastavljen sa vedrim stihovima koje su nam izrecitovali učenici IV a OŠ „Jala“, sa nastavnicom Amirom Salković. Nakon toga je slijedio niz tačaka, igrokaza i individualnih i grupnih nastupa učenika mlađih razreda Osnovne škole „Brčanska Malta“, koji su sve ovo spremili predvođeni sigurnom rukom nastavnice Zerine Dedajić.\nSkoro dva sata je trajalo ovo prelijepo druženje kojim je obilježen Svjetski dan poezije, prvi u nizu datuma posvećenih knjizi i pisanju, koji će se ovog proljeća obilježiti u Narodnoj i univerzitetskoj biblioteci „Derviš Sušić“ Tuzla.\nOve sedmice\t173\nOvog mjeseca\t868


Bubchen Krema za negu lica sa nevenom, 75 ml cena, cene Srbija, prodaja Beograd Novi Sad Niš\nEPonuda > Zdravlje i Lepota > Dečija kozmetika > Bubchen Dečija kozmetika\nBubchen Krema za negu lica sa nevenom, 75 ml cene\nKrema za negu lica sa nevenom od 75 ml, lako se nanosi, razmaziva je i lepo upija u kožu, Krema sadrži: neven, heliotropin, vitamin E, bademovo ulje, ulje kariteje, ulje suncokreta i eterična ulja, Prirodni sastojci nevena smiruju i štite kožu, što je odavno poznato i provereno, Ovi vredni sastojci nevena i biljna ulja čine osnovu Bubchen krema, Ekstrakt nevena je veoma vredan za negu bebe jer:... specifikacija\nKrema za negu lica sa nevenom od 75 ml, lako se nanosi, razmaziva je i lepo upija u kožu, Krema sadrži: neven, heliotropin, vitamin E, bademovo ulje, ulje kariteje, ulje suncokreta i eterična ulja, Prirodni sastojci nevena smiruju i štite kožu, što je odavno poznato i provereno, Ovi vredni sastojci nevena i biljna ulja čine osnovu Bubchen krema, Ekstrakt nevena je veoma vredan za negu bebe jer: - podstiče stvaranje ćelija kože - neven smiruje čak i osetljivu kožu i upale kože - koža naročito dobro podnosi ekstrakt nevena Preporučuje se za prirodnu zaštitu i negu kože, a naročito kod: - nežne i osetljive kože bebe - kože tokom trudnoće - suve i osetljive kože odraslih Krema ne sadrži parafinska ulja, sintetički boje niti konzervanse! Dermatološki je ispitana i podobna je za odrasle\nEPonuda nije internet prodavnica već Vam omogućava da brzo i lako nađete Bubchen Krema za negu lica sa nevenom, 75 ml po najjeftinijoj ceni. Naš cilj je da kupci budu što bolje informisani o ponudi Bubchen Krema za negu lica sa nevenom, 75 ml na tržištu Srbije. Vrlo lako nalazite željeni proizvod za kategoriju Dečija kozmetika cene, ne morate da lutate od sajta do sajta za Bubchen Dečija kozmetika, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bubchen Krema za negu lica sa nevenom, 75 ml sa PRODAVCEM. EPonuda ne može da garantuje potpunu tačnost specifikacije i slika za Bubchen Krema za negu lica sa nevenom, 75 ml. Pre kupovine, podatke za Bubchen Krema za negu lica sa nevenom, 75 ml proverite na sajtu PROIZVOĐAČA.


Tanjug 29. oktobra 2020. 14:22\nBEOGRAD – Direktor Nacionalne asocijacije turistickih organizacija Srbije (Juta) Aleksandar Seničih izjavio je danas da je neohodna hitna pomoć turističkom sektoru i da će, ako ona ne usledi što pre, posledice izazvane pandemijom korona virusa u ovoj oblasti biti katastrofalne.\nSeničić je na online konferenciji „Women’s innovation day“ posvećenoj ženskom inovativnom preduzetništvu rekao bi finansijska pomoć trebalo da bude bespovratna, jer do kraja godine neće biti većih prihoda u turizmu.\nOn je naveo da se pomaganjem samo gradskim hotelima stvara animozitet, i da je nesporno da im je podrška potrebna zbog gubitaka koje su imali, ali da se ipak mora sagledtai kompletno stanje na tržistu, jer mnogi objekti nisu radili tokom vanrednog stanja.\nIstiče da je ovo „poslednji momenat“, odnosno da je neophodno da do kraja godine usledi pomoć turistickcom sektoru, jer će veliki broj, naročito hotela, izgubiti kohezivnost i dobru ponudu koju su imali do sada.\n„Finansijska pomoh važna je da bi se održao broj zaposlenih i primetno je da je poslednih 15-ak dana povećan broj otpuštanja radnika“, rekao je Seničić.\nIstiče da se i naredne sezone može očekivati slična situiacija u turizmu i da je neophodno napraviti jasne protokole i za putovanja u zemlji i za inostranstvo.\nSeničić je dodao da je važno da se postave standardi odnosno da se zna koliko sme da bude popunjenost autobusa, koliko turista može da bude na jednoj destinaciji, da li se moraju nositi maske, u kojim situacijama…


RT: Rusija likvidirala govoto kompletan udeo u američkom državnom dugu\nIzvor: Vostok.rs, 19.Okt.2018, 11:00\nCentralna banka Rusije nastavila je da se oslobađa američkih obveznica u avgustu. Udeo ruskih investicija u američki dug približava se nuli. Ruske investicije u američke hartije od avgusta pale su na samo 14 milijardi dolara. U 2011. godini Rusija je bila jedna od najvećih vlasnika američkog duga sa ulaganjem od 180 milijardi dolara.\nRazlog je ne samo zbog politike i sankcija SAD-a protiv Rusije, rekao je broker "Otkritie" banke Timur Nigmatullin. Federalne rezerve SAD povećavaju kamatne stope, što čini američke obveznice jeftinijim, rekao je on.\n"Rusija je skoro ispala sa liste vlasnika američkog državnog duga, i nalazi se na 54. mestu kao najveći vlasnik."\n"Dalja prodaja američkih državnih obveznica od strane Rusije najverovatnije će biti nadoknađena kupovinom zlata i otvaranjem kratkoročnih depozita kod banaka", rekao je on. Udeo dragocenih metala u deviznim rezervama zemlje dostigao je rekordnih 18 odsto, približavajući se prethodnom udelu dolarskih investicija.\nNajveći investitori u američkom dugu, Kina i Japan, takođe su smanjili svoj udeo. Visina udela Kine u američkom državnom dugu u avgustu se smanjila na 1,165 biliona dolara, sa 1,171 milijardi dolara u julu, bećežeći tako treći uzastopni pad. Japan je u avgustu smanjio udeo u vlasništvu američkih hartija od vrednosti na 1,029 biliona dolara, što je najniže od oktobra 2011. godine.\nRazlog za držanje novca u američkim obveznicama je globalna trgovina, kojom i dalje dominira dolar, izjavio je za "Izvestia" direktor "Makroekonomske analize" Anton Tabah. Dakle, zemlje su prisiljene da imaju puno dolara u gotovini, a američke obveznice su najbolja opcija za to.\nIndija i Turska su pratile korake Rusije. Turska je ispala sa liste najvećih 30 vlasnika američkog duga, dok je Indija takođe smanjila svoj udeo tokom pet uzastopnih meseci na 140 milijardi dolara u avgustu.\nCentralna banka Rusije je nastavila da rasprodaje obveznice američkih Federalnih rezervi. Sada se njeno ulaganje u američki nacinalni dug približava nuli.


Traže “medijski porez” umjesto RTV takse | Banjaluka.net\nTraže “medijski porez” umjesto RTV takse\nOdbor Javnog radio-televizijskog sistema BiH juče je jednoglasno usvojio model naplate RTV takse putem direktnih poreza, takozvanog medijskog poreza, što je i ranije bio prijedlog rukovodstva RTRS-a, a praksa je brojnih evropskih država.\nUsaglašene izmjene i dopune Zakona o javnom RTV sistemu BiH biće upućene Savjetu ministara, a potom i Parlamentarnoj skupštini BiH. Rješenje za finansiranje javnih emitera je na pomolu, a mada su izmjene i dopune Zakona o javnom RTV sistemu jednoglasno usvojene, generalni direktor RTRS Draško Milinović podsjeća, do dogovora nije bilo lako doći. Na potezu je prvo Savjet ministara, a potom i Parlamentarna skupština BiH da omoguće naredeni korak.\n– Kada se izmjeni krovni zakon, tog momenta Vlade entiteta bi sklopile sporazum dvije strane, gdje bi dogovorili na koji način bi se izmjenili Zakoni koji omogućavaju prikupljanje direktnih poreza i upućivanje na jedinstven račun javnih emitera- izjavio je generalni direktor RTRS-a, Draško Milinović.\nDžemal Šabić, generalni direktor Federalne radio-televizije kaže: “Donosimo svjež zrak u pogledu odnosa i poslovanja i omogućavamo svrstavanje javnih emitera među civilizacijske evropske”.\nNa godišnjem nivou prikupljanjem medijskog poreza za javne emitere prikupilo bi se oko 90 miliona maraka, a jednoglasno je prihvaćen i novi način raspodjele sredstava. BHRT-u bi pripalo 40 %, a po 30% RTRS-u i FTV-u, što je potvrdio i direktor RTRS-a. Telekom operateri prikupljaće taksu do momenta ustanovljavanja fondova preko kojih bi se prikupljao medijski porez.\nOdbor Javnog radio-televizijskog sistema BiH od Savjeta ministara BiH očekuje da iskoriste priliku da evropske emitere postave na kolosjek razvoja, te da odluke koje se njih tiču donose u dogovoru sa odborom i rukovodstvima emitera.


Narodna stranka: Vlada dala Beogradu 3,3 miliona evra za finansiranje kampanje SNS\nBeta 12. oktobra 2021. 14:25\nBeogradski odbor Narodne stranke optužio je danas Vladu Srbije da je gradskim vlastima Beograda dala 390 miliona dinara, odnosno 3,3 miliona evra za „netransparentno finansiranje izborne kampanje SNS“, a ne kako je zvanično saopšteno, za sprečavanje ugroženosti tekuće likvidnosti.\n„Vlada Srbije dala je Beogradu novac svih gradjana Srbije, jer je svesna da će i ona pasti ako SNS izgubi vlast u glavnom gradu. Naprednjački aktivisti u prestonici će ovog puta biti verovatno plaćeni više nego na prethodnim izborima“, stoji u saopštenju Narodne stranke.\nOcenjuje se da je izdvajanje dodatnih 390 miliona dinara iz republičke budžetske rezerve za Beograd, formalno zbog sprečavanja ugroženosti tekuće likvidnosti, „još jedna potvrda nesposobnosti gradske vlasti na čelu sa zamenikom gradonačelnika Goranom Vesićem“.\n„Gradska kasa je ovim interventnim transferom od početka godine do danas ‘bogatija’ za milijardu dinara iz republičkog budžeta. Činjenica da tokom jedne godine planirani budžet mora da bude spasavan tri puta dokazuje svo neznanje i nekompetentnost onih koji su skrojili gradski budžet, a efekata po kvalitet života u Beogradu nema ni u naznakama“, naveli su iz Narodne stranke.\nDodali su da su stanovnici Beograda postali „taoci ogromnog neznanja i nestručnosti gradskih finansijskih ‘stručnjaka’ dok je istovremeno u toku agresivna kampanja gradskih čelnika u kojoj ponavljaju obećanja koja godinama ne ispunjavaju“.\n„Narodna stranka garantuje Beogradjanima da će, po preuzimanju odgovornosti za upravljanje gradom, obaviti kompletnu reviziju poslovanja gradske uprave i gradskih javnih preduzeća i da će odgovarati svi koji su umešani u zloupotrebe“, stoji u saopštenju.


Dokić: Da opet igram tenis? Možda ovog leta…\nIzvor: RTS, 12.Maj.2020, 14:04\nNekadašnja četvrta teniserka sveta Jelena Dokić, koja je nastupala pod zastavom Jugoslavije, kasnije Srbije i Crne Gore, a potom Australije, rekla je da razmišlja o povratku na teniski teren. Na osnovu iskustva sa poslednjeg turnira legendi na Australijan openu veruje da će to biti u konkurenciji dublova.\nJelena Dokić je pre šest godina napustila profesionalnu tenisersku karijeru, ali novonastali uslovi >> Pročitaj celu vest na sajtu RTS << zbog pandemije koronavirusa su je naveli na razmišljanje o povratku na terene.\n"Zbog pandemije moguće je da dugo nećemo videti međunarodna putovanja i tenis. Zbog toga bi bilo dobro da imamo neka domaća takmičenja i domaći tenis. Ako bude prilike da zaigram u dublu ili u meču legendi, što da ne", izjavila je australijska teniserka za tamošnje medije.\nJelena Dokić je u januaru nastupala na turniru legendi na Australijan openu u konkurenciji dublova sa Dinarom Safinom i zadovoljna je postignutim rezultatima.\nNekadašnja australijska teniserka Jelena Dokić izjavila je da nije isključeno da se ovog leta vrati na teren, bar u dublu ili na mečevima legendi..."Zbog pandemije moguće je da dugo nećemo videti međunarodna putovanja i tenis. Zbog toga bi bilo dobro da imamo neka domaća takmičenja i domaći...


Liga traži javnu raspravu o budžetu za 2013.\nObjavljeno 07.12.2012. u 11h\n„Tražimo da se prekine s praksom sadašnje vlasti da se odluke koje se tiču svih građana i građanki grada donose nenajavljeno i pod velom tajnosti“ – stoji u zahtevu koji su odbornici LSV dostavili predsedniku Skupštine grada Zrenjanina Radovanu Bulajiću i gradonačelniku Ivanu Bošnjaku\nOdbornička grupa Lige socijaldemokrata Vojvodine (LSV) u lokalnoj skupštini Zrenjanina zatražila je danas otvaranje javne rasprave o Nacrtu odluke o budžetu Grada Zrenjanina za 2013. godinu.\nU zahtevu koji je dostavljen predsedniku Skupštine grada Zrenjanina Radovanu Bulajiću i gradonačelniku Ivanu Bošnjaku, odbornici LSV traže da se „prekine s praksom sadašnje vlasti da se odluke koje se tiču svih građana i građanki grada donose nenajavljeno i pod velom tajnosti“.\nTa stranka je podsetila da je prethodna vlast, u kojoj je učestovala i ona, uvela praksu da se Nacrt Odluke o budžetu stavi na javnu raspravu pre nego što se nađe na dnevnom redu Skupštine. LSV je upozorila gradske čelnike da ih Zakon o budžetskom sistemu Republike Srbije obavezuje da sledeća sednica Skupštine Zrenjanina mora biti održana najkasnije do 20. decembra, do kada je i poslednji rok da skupština lokalne vlasti donese odluku o budžetu lokalne vlasti.\nSkupština grada Zrenjanina verifikovala rebalans budžeta\nJelena Mihajlov: Mlade privlači dizajniranje, ali ne…\nSednica Skupštine grada - odluke o održavanju…\nTagovi:budžet, čelnici, liga, lsv, nacrt, rasprava, rok, skupština, vlast, Zakon\nLinglong i zvanično može da počne izgradnju pogona\nUsvojen budžet grada Zrenjanina za 2019. godinu


Veliki dan za mesnu industriju „Brajlović“: Implementirana najsavremenija tehnologija za sušenje fermentiranih artikala - AKOS\nHome > Ekonomija > Veliki dan za mesnu industriju „Brajlović“: Implementirana najsavremenija tehnologija za sušenje fermentiranih artikala\nJedna od najvećih kompanija u BiH za preradu i proizvodnju mesa „Brajlović“ danas je upriličila svečanost povodom implementiranja najsavremenije tehnologije za sušenje trajnih fermentiranih artikala.\nOsim toga, kompanija je prezentovala novi način pakovanja u flopak ambalaži sa kontrolisanom atmosferom i novi dizajn navedenih artikala, javlja Anadolu Agency (AA).\nU mesnoj industriji „Brajlović“ smatraju da je ovo za njih veoma važan dan, jer je riječ o izuzetno bitnom projektu u razvoju kompanije.\n„Želja nam je da ozvaničimo početak rada nove, savremene tehnologije za sušenje trajnih fermentiranih artikala. Ukupna vrijednost ove investicije je preko 700.000 KM. Mesna indutrija ‘Brajlović’ je bh. ldier u proizvodnji i prodaji fermentisanih artikala, odnosno sudžuka, i nadamo se da će ova savremena tehnologija dodatno osnažiti tu našu poziciju na domaćem tržištu. Prednosti hladnog dimljenja i zrenja u odnosu na tradicionalno dimljene ogleda se u poboljšanju kvaliteta proizvoda, standardizaciji kvaliteta, kontrolisanom dimljenju. Isto tako, isključiuju se vanjski faktori poput temperature i vlage koji su važni kod procesa sušenja i fermentacije“, rekao je Samir Brajlović, šef marketinga mesne industrije „Brajlović“.\nOvom tehnologijom proizvodiće se devet artikala, koji će biti pakovani u flopak ambalaži, a na tržištu će se plasirati u novom zelenom prepoznatljivom dizajnu.\n„Naša mesna industrija ima oko 50 proizvoda koji se dijele na tri grupe – oblikovani, polutrajni i bareni. Naš cilj je da što kvalitenije napravimo što kvalitetnije trajne proizvode u čemu smo lideri u BiH. Prisutni smo u Srbiji, Makedoniji, Crnoj Gori i Kosovu, ali i u 14 zemalja Evropske unije. Najveći naši aduti su bosanski sudžuk i sušeno meso. Naši planovi su da se dalje razvijamo i tako ostanemo konkurentni na tržištu“, kazao je Hamid Brajlović, vlasnik i generalni menadžer kompanije.\nKompanija „Brajlović“ osnovana je 1987. godine u Sarajevu. Tokom agresije u BiH svi njeni proizvodni i prodajni kapaciteti su bili uništeni, ali je 1997. ponovo počela sa poslovanjem. Uz pomoć međunarodnih finansijskih institucija, 1998. počinje izgradnja modernog objekta za preradu mesa, da bi u decembru 1999. počela sa radom mesna industrija „Brajlović“. Na tržištu u BiH ova industrija nudi preko 50 polutrajnih i trajnih mesnih proizvoda.\nMesna industrija Brajlović obnovila halal certifikat\nMI Brajlović investirala 700.000 KM u novu sušaru: Uskoro na tržištu novi proizvodi\nMI Brajlović plasirala devet trajnih fermentiranih artikala u inovativnom “FLOW PAK”\nMI Brajlović dobitnik dvije “Velike zlatne medalje” na Novosadskom prehrambenom sajmu\nAmbasador Makarević održao u Islamabadu predavanje o BiH kao zemlji velikih mogućnosti


Izbeglička situacija u Srbiji u martu 2019. godine – www.azil.rs\nPrema UNHCR procenama broj izbeglica, tražilaca azila i migranata u Srbiji ostao je uglavnom nepromenjen u odnosu na prethodni mesec i iznosio je 4.202 lica, od čega je 3.625 smešteno u državne centre za azil i prihvatne centre. Najviše osoba smešteno je u prihvatnim centrima u Obrenovcu (752), Adaševcima (478) i Principovcu (336) kao i centru za azil u Krnjači (601). U martu najveći broj smeštenih bio je poreklom iz Avganistana i Irana. Među smeštenim najviše je muškaraca (65%), slede deca (25%) a najmanje je bilo žena (10%).\nTokom marta 693 stranca izrazilo je nameru da zatraži azil u Srbiji, najviše namera za traženje azila izraženo je u policijskim stanicama (594) i na graničnim prelazima (97). Takođe je registrovane su i dve izražene namere pri Kancelariji za azil.\nMeđu onima koji su izrazili nameru da traže azil u martu najviše je bilo državljana Avganistana (242), Pakistana (191), Sirije (112), Palestine (25) i Irana (23). Nameru da traže azil izrazile su i osobe iz Alžira, Bangladeša, Bosne i Hercegovine, Burundija, Egipta, Eritreje, Grčke, Indije, Iraka, Jordana, Kazahstana, Libije, Malija, Maroka, Nigerije, Rumunije i Tunisa. Od ukupnog broja tražilaca azila 664 je bilo muškaraca a 29 su bile žene. Od tog broja 162 je bilo maloletno, od kojih je 43 bilo bez pratnje roditelja ili staratelja.\nU skladu sa Zakonom o azilu i privremenoj zaštiti tokom marta lično je podneto 18 zahteva za azil a pisanim putem 7 zahteva za azil. Kancelarija za azil obavila je 16 saslušanja.\nU martu Kancelarija za azil donela je dva rešenja o dodeljenom utočištu za četiri lica, od čega je jedan državljanin Irana a troje su državljani Kube. Takođe Kancelarija za azil je donela dva rešenja o dodeljenoj supsidijarnoj zaštiti za sedam lica i to za četiri državljanina Iraka i tri državljanina Sirije. Kancelarija za azil donela je četiri rešenja o odbijanju zahteva za azil za četiri lica od kojih su troje državljani Irana a jedan je državljanin Pakistana. Tokom marta doneto je i tri rešenja o odbacivanju zahteva za azil za tri lica, i to za tri državljanina Pakistana.